CELEX: 32019R0624
Language: el
Date: 2019-02-08 00:00:00
Title: Κατ' εξουσιοδότηση κανονισμός (ΕΕ) 2019/624 της Επιτροπής, της 8ης Φεβρουαρίου 2019, σχετικά με ειδικούς κανόνες για τη διενέργεια επίσημων ελέγχων στην παραγωγή κρέατος και για τις περιοχές παραγωγής και μετεγκατάστασης ζώντων δίθυρων μαλακίων, σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

17.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 131/1
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/624 ΤΗΣ ΕΠΙΤΡΟΠΗΣ
         της 8ης Φεβρουαρίου 2019
         σχετικά με ειδικούς κανόνες για τη διενέργεια επίσημων ελέγχων στην παραγωγή κρέατος και για τις περιοχές παραγωγής και μετεγκατάστασης ζώντων δίθυρων μαλακίων, σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 18 παράγραφος 7,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τους επίσημους ελέγχους και τις άλλες επίσημες δραστηριότητες που διενεργούνται από τις αρμόδιες αρχές των κρατών μελών, ώστε να εξακριβώνεται ότι θέματα όπως η ασφάλεια των τροφίμων συμμορφώνονται με τη νομοθεσία της Ένωσης σε όλα τα στάδια της διαδικασίας παραγωγής, μεταποίησης και διανομής. Συγκεκριμένα, προβλέπει τη διενέργεια επίσημων ελέγχων σε προϊόντα ζωικής προέλευσης που προορίζονται για κατανάλωση από τον άνθρωπο προκειμένου να εξακριβώνεται η συμμόρφωση με τις απαιτήσεις του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (2), του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3), του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (4) και του κανονισμού (ΕΚ) αριθ. 1099/2009 του Συμβουλίου (5).
                  
               
                     (2)
                  
                  
                     Ο κανονισμός (ΕΕ) 2017/625 καταργεί τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου (6) με ισχύ από τις 14 Δεκεμβρίου 2019. Ο κανονισμός (ΕΚ) αριθ. 854/2004 καθορίζει επί του παρόντος ειδικές διατάξεις για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο επιδιώκοντας την εξακρίβωση της συμμόρφωσης με τις απαιτήσεις των κανονισμών (ΕΚ) αριθ. 852/2004, (ΕΚ) αριθ. 853/2004 και (ΕΚ) αριθ. 1069/2009. Προβλέπει ακόμη τη δυνατότητα χορήγησης ορισμένων παρεκκλίσεων από αυτές τις απαιτήσεις.
                  
               
                     (3)
                  
                  
                     Οι κανόνες που προβλέπονται στον παρόντα κανονισμό θα πρέπει να εξασφαλίζουν τη συνέχιση των απαιτήσεων που προβλέπονται επί του παρόντος στον κανονισμό (ΕΚ) αριθ. 854/2004, λαμβανομένης υπόψη της πείρας που αποκτήθηκε μετά την ημερομηνία έκδοσης της προαναφερθείσας πράξης, καθώς και τα νέα επιστημονικά στοιχεία και τους κοινοποιημένους εθνικούς κανόνες, με σκοπό να διασφαλιστεί η συνέχιση της χρήσης των παραδοσιακών μεθόδων σε όλα τα στάδια παραγωγής, μεταποίησης και διανομής τροφίμων.
                  
               
                     (4)
                  
                  
                     Ο κανονισμός (ΕΕ) 2017/625 προβλέπει την έκδοση κατ' εξουσιοδότηση πράξεων, οι οποίες θεσπίζουν τα κριτήρια και τις προϋποθέσεις για παρεκκλίσεις από ορισμένες απαιτήσεις του προαναφερθέντος κανονισμού, ώστε οι επιθεωρήσεις πριν από τη σφαγή και οι επιθεωρήσεις μετά τη σφαγή να διενεργούνται υπό την ευθύνη του επίσημου κτηνιάτρου, αντί να διενεργούνται ή να εποπτεύονται από τον επίσημο κτηνίατρο. Οι εν λόγω κατ' εξουσιοδότηση πράξεις θα πρέπει επίσης να θεσπίζουν τα κριτήρια και τις προϋποθέσεις βάσει των οποίων καθίσταται δυνατή η διενέργεια επίσημων ελέγχων από άλλα μέλη του προσωπικού που ορίζονται από τις αρμόδιες αρχές σε εργαστήρια τεμαχισμού.
                  
               
                     (5)
                  
                  
                     Η επιθεώρηση πριν από τη σφαγή είναι καίριας σημασίας για την προστασία της υγείας του ανθρώπου και της υγείας και της καλής μεταχείρισης των ζώων, και συνεπώς παραμένει ευθύνη του επίσημου κτηνιάτρου. Ωστόσο, ορισμένα συνήθη καθήκοντα στο πλαίσιο την επιθεώρησης πριν από τη σφαγή σε σφαγεία θα μπορούσαν να εκτελούνται από τον επίσημο βοηθό χωρίς να διακυβεύεται η επίτευξη των στόχων του κανονισμού (ΕΕ) 2017/625, υπό την προϋπόθεση ότι πληρούνται ορισμένα κριτήρια και προϋποθέσεις.
                  
               
                     (6)
                  
                  
                     Συγκεκριμένα, αν έχει διενεργηθεί επιθεώρηση πριν από τη σφαγή από τον επίσημο κτηνίατρο στην εκμετάλλευση προέλευσης, θα πρέπει να παρέχεται μεγαλύτερη ευελιξία όσον αφορά την επιθεώρηση πριν από τη σφαγή κατά την άφιξη στο σφαγείο, η οποία θα μπορούσε να διενεργείται υπό την ευθύνη του επίσημου κτηνιάτρου. Όταν, όμως, δεν έχει διενεργηθεί επιθεώρηση πριν από τη σφαγή στην εκμετάλλευση προέλευσης, η ανάθεση καθηκόντων θα πρέπει να επιτρέπεται μόνο στην περίπτωση που οι επιθεωρήσεις εποπτεύονται από τον επίσημο κτηνίατρο, αν πληρούνται ορισμένα κριτήρια και προϋποθέσεις για είδη πλην των πουλερικών και των λαγόμορφων.
                  
               
                     (7)
                  
                  
                     Σε περίπτωση επείγουσας σφαγής, η επιθεώρηση πριν από τη σφαγή δεν μπορεί να διενεργείται στο σφαγείο. Προκειμένου να αποφεύγεται η άσκοπη ταλαιπωρία των ζώων λόγω της μεταφοράς τους στο σφαγείο, καθώς και για να περιορίζονται οι οικονομικές ζημίες των επιχειρήσεων και να μειώνονται τα απόβλητα τροφίμων, θα πρέπει να θεσπιστούν κριτήρια και προϋποθέσεις που θα επιτρέπουν τη διενέργεια της επιθεώρησης πριν από τη σφαγή εκτός του σφαγείου σε περίπτωση επείγουσας σφαγής. Τα ζώα που υποβάλλονται σε επείγουσα σφαγή είναι δυνατό να είναι κατάλληλα για κατανάλωση από τον άνθρωπο υπό την προϋπόθεση ότι το αποτέλεσμα της επιθεώρησης κρέατος είναι ευνοϊκό. Οι εν λόγω επιθεωρήσεις θα πρέπει να παρέχουν μέγιστες εγγυήσεις όσον αφορά την καταλληλότητα για κατανάλωση, όταν επιτρέπεται η επείγουσα σφαγή εκτός του σφαγείου.
                  
               
                     (8)
                  
                  
                     Θα ήταν ενδεχομένως αποτελεσματικότερο να αξιολογούνται οι απαιτήσεις σχετικά με την υγεία του ανθρώπου και την υγεία και την καλή μεταχείριση των ζώων, μέσω της διενέργειας επιθεωρήσεων πριν από τη σφαγή στην εκμετάλλευση προέλευσης και όχι στο σφαγείο. Θα πρέπει συνεπώς να επιτρέπονται παρεκκλίσεις από τις επιθεωρήσεις πριν από τη σφαγή στο σφαγείο για όλα τα είδη, αν πληρούνται ορισμένα κριτήρια.
                  
               
                     (9)
                  
                  
                     Παρότι οι επιθεωρήσεις μετά τη σφαγή και οι συστηματικές επιθεωρήσεις είναι καίριας σημασίας για την προστασία της υγείας του ανθρώπου και της υγείας και της καλής μεταχείρισης των ζώων, και θα πρέπει συνεπώς να παραμείνουν ευθύνη του επίσημου κτηνιάτρου, ορισμένα καθήκοντα είναι δυνατό να εκτελούνται από τον επίσημο βοηθό, υπό τον όρο ότι τηρούνται επαρκείς εγγυήσεις για τους εν λόγω στόχους και αν πληρούνται ορισμένα κριτήρια και προϋποθέσεις. Τα εν λόγω κριτήρια και προϋποθέσεις θα πρέπει να επιτρέπουν, συγκεκριμένα, τη συνέχιση τρεχουσών πρακτικών σε περίπτωση διακεκομμένης σφαγής σε σφαγεία χαμηλής δυναμικότητας και σε εγκαταστάσεις χειρισμού θηραμάτων χαμηλής δυναμικότητας.
                  
               
                     (10)
                  
                  
                     Είναι αναγκαίο να καθοριστούν κριτήρια και προϋποθέσεις για παρεκκλίσεις από τις βασικές απαιτήσεις που ισχύουν για την επιθεώρηση πριν από τη σφαγή και μετά τη σφαγή σε σφαγεία και εγκαταστάσεις χειρισμού θηραμάτων. Ο καθορισμός κατώτατου ορίου παραγωγής είναι κριτήριο που δεν εισάγει δυσμενείς διακρίσεις, καθώς εστιάζει στις εγκαταστάσεις πολύ μικρού μεγέθους σύμφωνα με το άρθρο 16 παράγραφος 3 στοιχείο α) του κανονισμού (ΕΕ) 2017/625. Καθώς η δομή αυτών των εγκαταστάσεων διαφέρει μεταξύ των κρατών μελών, το εν λόγω κατώτατο όριο θα πρέπει να βασίζεται στον αριθμό των ζώων που σφάζονται ή υφίστανται χειρισμό ή στην απόδειξη ότι το όριο αυτό συνιστά περιορισμένο και σταθερό ποσοστό του κρέατος που διατίθεται στην αγορά. Ο κανονισμός (ΕΚ) αριθ. 1099/2009 περιλαμβάνει ορισμό των μονάδων ζωικού κεφαλαίου και ορίζει συντελεστές μετατροπής με τη βοήθεια των οποίων εκφράζεται σε μονάδες ζωικού κεφαλαίου ο αριθμός ζώων ορισμένων ειδών. Οι διατάξεις αυτές θα πρέπει να χρησιμοποιούνται για τον καθορισμό κατώτατων ορίων και την εναρμόνιση των παρεκκλίσεων από ορισμένες απαιτήσεις με βάση το μέγεθος του εκάστοτε σφαγείου.
                  
               
                     (11)
                  
                  
                     Ορισμένα καθήκοντα σε εργαστήρια τεμαχισμού είναι δυνατό να εκτελούνται από μέλη του προσωπικού που ορίζονται από τις αρμόδιες αρχές χωρίς να διακυβεύονται οι στόχοι της προστασίας της υγείας του ανθρώπου και της υγείας και της καλής μεταχείρισης των ζώων, αν πληρούνται ορισμένα κριτήρια και προϋποθέσεις.
                  
               
                     (12)
                  
                  
                     Είναι απαραίτητη η διενέργεια επίσημων ελέγχων στην παραγωγή δίθυρων μαλακίων, ώστε να διασφαλίζεται η συμμόρφωση με τα κριτήρια και τους στόχους της ενωσιακής νομοθεσίας. Σύμφωνα με το μέρος Α του κεφαλαίου ΙΙ του τμήματος VII του παραρτήματος III του κανονισμού (ΕΚ) αριθ. 853/2004, τα ζώντα δίθυρα μαλάκια πρέπει να συλλέγονται από περιοχές παραγωγής τις οποίες οι αρμόδιες αρχές έχουν ταξινομήσει και από τις οποίες επιτρέπουν τη συλλογή. Ο κανονισμός (ΕΕ) 2017/625 προβλέπει την έκδοση κατ' εξουσιοδότηση πράξεων, οι οποίες θεσπίζουν τα κριτήρια και τις προϋποθέσεις που καθορίζουν, σε σχέση με τα χτένια (Pectinidae), τα θαλάσσια γαστερόποδα και τα ολοθουροειδή (Holothuroidea), πότε οι περιοχές παραγωγής και μετεγκατάστασης δεν χρήζουν ταξινόμησης.
                  
               
                     (13)
                  
                  
                     Θα πρέπει επίσης να καθοριστεί ο τόπος όπου θα διενεργούνται οι επίσημοι έλεγχοι στην παραγωγή αυτών των χτενιών (Pectinidae) και των μη διηθηματοφάγων θαλάσσιων γαστερόποδων και ολοθουροειδών (Holothuroidea).
                  
               
                     (14)
                  
                  
                     Ο κανονισμός (ΕΕ) 2017/625 προβλέπει ακόμη τη δυνατότητα θέσπισης συγκεκριμένων παρεκκλίσεων από τους επίσημους ελέγχους για τα είδη Rangifer tarandus tarandus (τάρανδοι), Lagopus lagopus και Lagopus mutus (χιονόκοτες), ώστε να συνεχιστούν τα μακροχρόνια τοπικά και παραδοσιακά έθιμα και πρακτικές.
                  
               
                     (15)
                  
                  
                     Σύμφωνα με το άρθρο 17 παράγραφος 3 του κανονισμού (ΕΚ) αριθ. 854/2004, τα κράτη μέλη επιτρέπεται να θεσπίζουν εθνικά μέτρα που καθιστούν δυνατή τη συνέχιση της χρήσης παραδοσιακών μεθόδων ή εξυπηρετούν τις ανάγκες επιχειρήσεων τροφίμων οι οποίες έχουν χαμηλή παραγωγή ή βρίσκονται σε περιοχές υποκείμενες σε ειδικούς γεωγραφικούς περιορισμούς. Στο πλαίσιο αυτό, η Σουηδία και η Φινλανδία έχουν κοινοποιήσει στην Επιτροπή και στα άλλα κράτη μέλη εθνικά μέτρα με συγκεκριμένες παρεκκλίσεις από ορισμένες απαιτήσεις για επίσημους ελέγχους όσον αφορά το κρέας ταράνδου και το κρέας χιονόκοτας. Καθώς ο κανονισμός (ΕΕ) 2017/625 δεν επιτρέπει πλέον τέτοιου είδους προσαρμογές από εθνικά μέτρα, θα πρέπει να θεσπιστούν στον παρόντα κανονισμό παρεκκλίσεις για τους επίσημους ελέγχους που αφορούν τους ταράνδους και τις χιονόκοτες, ώστε να συνεχιστούν τα μακροχρόνια τοπικά και παραδοσιακά έθιμα και πρακτικές που δεν θίγουν την επίτευξη των στόχων του κανονισμού (ΕΕ) 2017/625.
                  
               
                     (16)
                  
                  
                     Ο κανονισμός (ΕΕ) 2017/625 θεσπίζει συγκεκριμένες ελάχιστες απαιτήσεις για τα μέλη του προσωπικού που ορίζονται από τις αρμόδιες αρχές, για τους επίσημους κτηνιάτρους και για τους επίσημους βοηθούς που συμμετέχουν σε επίσημους ελέγχους και ορισμένες άλλες επίσημες δραστηριότητες. Θεσπίζει ακόμη ελάχιστες απαιτήσεις κατάρτισης για τα μέλη του προσωπικού των σφαγείων που συμμετέχουν σε επίσημους ελέγχους και ορισμένες άλλες επίσημες δραστηριότητες.
                  
               
                     (17)
                  
                  
                     Θα πρέπει να θεσπιστούν συγκεκριμένες ελάχιστες απαιτήσεις για τους επίσημους κτηνιάτρους, τους επίσημους βοηθούς και τα άλλα μέλη του προσωπικού που ορίζονται από τις αρμόδιες αρχές, ώστε να διατηρηθεί η επαρκής και υψηλού επιπέδου εκτέλεση των καθηκόντων τους και να διασφαλιστεί επομένως υψηλό επίπεδο προστασίας των καταναλωτών, και της υγείας και της καλής μεταχείρισης των ζώων. Οι εν λόγω απαιτήσεις θα πρέπει να περιλαμβάνουν ελάχιστες απαιτήσεις κατάρτισης. Θα πρέπει να παρέχεται επαρκής ευελιξία, ώστε να προσαρμόζεται η απαίτηση στα προς εκτέλεση καθήκοντα, με συνεκτίμηση της εργασιακής πείρας.
                  
               
                     (18)
                  
                  
                     Προκειμένου να διατηρηθεί η επαρκής και υψηλού επιπέδου εκτέλεση των καθηκόντων, θα πρέπει να θεσπιστούν επίσης κατάλληλες ελάχιστες απαιτήσεις κατάρτισης για τα μέλη του προσωπικού των σφαγείων που συνδράμουν στην εκτέλεση καθηκόντων τα οποία σχετίζονται με τους επίσημους ελέγχους και με άλλες δραστηριότητες επίσημου ελέγχου που προβλέπονται στον κανονισμό.
                  
               
                     (19)
                  
                  
                     Καθώς ο κανονισμός (ΕΕ) 2017/625 καταργεί τον κανονισμό (ΕΚ) αριθ. 854/2004 με ισχύ από τις 14 Δεκεμβρίου 2019, ο παρών κανονισμός θα πρέπει επίσης να εφαρμοστεί από την εν λόγω ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο και πεδίο εφαρμογής
            Ο παρών κανονισμός ορίζει ειδικές διατάξεις σχετικά με τη διενέργεια των επίσημων ελέγχων που αναφέρονται στο άρθρο 18 παράγραφος 1 του κανονισμού (ΕΕ) 2017/625, οι οποίοι πραγματοποιούνται σε προϊόντα ζωικής προέλευσης.
            Οι εν λόγω ειδικές διατάξεις καλύπτουν τα εξής:
            
                        α)
                     
                     
                        κριτήρια και προϋποθέσεις που καθορίζουν:
                        
                                    i)
                                 
                                 
                                    πότε η επιθεώρηση πριν από τη σφαγή σε ορισμένα σφαγεία μπορεί να διενεργείται υπό την εποπτεία ή υπό την ευθύνη επίσημου κτηνιάτρου·
                                 
                              
                                    ii)
                                 
                                 
                                    πότε η επιθεώρηση πριν από τη σφαγή μπορεί να διενεργείται εκτός του σφαγείου σε περίπτωση επείγουσας σφαγής·
                                 
                              
                                    iii)
                                 
                                 
                                    πότε οι επιθεωρήσεις πριν από τη σφαγή μπορούν να διενεργούνται στην εκμετάλλευση προέλευσης·
                                 
                              
                                    iv)
                                 
                                 
                                    τις εγγυήσεις που πρέπει να ισχύουν για τη διενέργεια επιθεωρήσεων μετά τη σφαγή και συστηματικών επιθεωρήσεων υπό την ευθύνη του επίσημου κτηνιάτρου, κατά τα προβλεπόμενα στο άρθρο 18 παράγραφος 2 στοιχεία γ) και δ) του κανονισμού (ΕΕ) 2017/625·
                                 
                              
                                    v)
                                 
                                 
                                    παρεκκλίσεις από το άρθρο 18 παράγραφος 6 του κανονισμού (ΕΕ) 2017/625 σχετικά με την ταξινόμηση των περιοχών παραγωγής και μετεγκατάστασης των χτενιών (Pectinidae), των θαλάσσιων γαστερόποδων και των ολοθουροειδών (Holothuroidea)·
                                 
                              
                                    vi)
                                 
                                 
                                    πότε οι επίσημοι έλεγχοι στα εργαστήρια τεμαχισμού μπορούν να διενεργούνται από μέλη του προσωπικού που ορίζουν οι αρμόδιες αρχές για τον σκοπό αυτό και τα οποία είναι κατάλληλα καταρτισμένα·
                                 
                              
                  
                        β)
                     
                     
                        τη θέσπιση συγκεκριμένων παρεκκλίσεων για τα είδη Rangifer tarandus tarandus, Lagopus lagopus και Lagopus mutus, ώστε να συνεχιστούν τα μακροχρόνια τοπικά και παραδοσιακά έθιμα και πρακτικές·
                     
                  
                        γ)
                     
                     
                        τη θέσπιση συγκεκριμένων ελάχιστων απαιτήσεων, συμπεριλαμβανομένων των απαιτήσεων κατάρτισης για τον επίσημο κτηνίατρο, τον επίσημο βοηθό και το μέλος του προσωπικού που ορίζεται από τις αρμόδιες αρχές, ώστε να εξασφαλιστεί η επαρκής εκτέλεση των καθηκόντων που περιγράφονται στο άρθρο 18 του κανονισμού (ΕΕ) 2017/625·
                     
                  
                        δ)
                     
                     
                        τη θέσπιση κατάλληλων ελάχιστων απαιτήσεων κατάρτισης για τα μέλη του προσωπικού του σφαγείου που συνδράμουν στην εκτέλεση των καθηκόντων τα οποία περιγράφονται στο άρθρο 18 παράγραφος 3 του κανονισμού (ΕΕ) 2017/625.
                     
                  
         
            Άρθρο 2
            Ορισμοί
            Για τους σκοπούς του παρόντος κανονισμού ισχύουν οι ακόλουθοι ορισμοί:
            1)   «σφαγείο»: το σφαγείο, όπως ορίζεται στο σημείο 1.16 του παραρτήματος I του κανονισμού (ΕΚ) αριθ. 853/2004·
            2)   «εκμετάλλευση προέλευσης»: η εκμετάλλευση στην οποία έγινε η τελευταία εκτροφή των ζώων. Στην περίπτωση ημιεξημερωμένων ελαφιδών όπως ορίζονται στο σημείο 2 στοιχείο ιζ) του παραρτήματος I του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (7), περιλαμβάνει συγκεντρώσεις των ζώων με σκοπό την επιλογή ορισμένων εξ αυτών για σφαγή·
            3)   «περιοχή παραγωγής»: περιοχή παραγωγής, όπως ορίζεται στο σημείο 2.5 του παραρτήματος I του κανονισμού (ΕΚ) αριθ. 853/2004·
            4)   «περιοχή μετεγκατάστασης»: περιοχή μετεγκατάστασης, όπως ορίζεται στο σημείο 2.6 του παραρτήματος I του κανονισμού (ΕΚ) αριθ. 853/2004·
            5)   «μέλος του προσωπικού που ορίζεται από τις αρμόδιες αρχές»: πρόσωπο πλην του επίσημου βοηθού και του επίσημου κτηνιάτρου, το οποίο διαθέτει τα απαραίτητα προσόντα, σύμφωνα με τον παρόντα κανονισμό, για να ενεργεί υπό αυτή την ιδιότητα σε εργαστήρια τεμαχισμού και στο οποίο οι αρμόδιες αρχές αναθέτουν την εκτέλεση συγκεκριμένων ενεργειών·
            6)   «ανάλυση κινδύνου»: η ανάλυση κινδύνου, όπως ορίζεται στο άρθρο 3 παράγραφος 10 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (8)·
            7)   «εργαστήριο τεμαχισμού»: εργαστήριο τεμαχισμού, όπως ορίζεται στο σημείο 1.17 του παραρτήματος I του κανονισμού (ΕΚ) αριθ. 853/2004·
            8)   «πουλερικά»: τα πουλερικά, όπως ορίζονται στο σημείο 1.3 του παραρτήματος I του κανονισμού (ΕΚ) αριθ. 853/2004·
            9)   «λαγόμορφα»: τα λαγόμορφα, όπως ορίζονται στο σημείο 1.4 του παραρτήματος I του κανονισμού (ΕΚ) αριθ. 853/2004·
            10)   «υπεύθυνος επιχείρησης τροφίμων»: υπεύθυνος επιχείρησης τροφίμων, όπως ορίζεται στο άρθρο 3 παράγραφος 3 του κανονισμού (ΕΚ) αριθ. 178/2002·
            11)   «κατοικίδια οπληφόρα»: τα κατοικίδια οπληφόρα, όπως ορίζονται στο σημείο 1.2 του παραρτήματος I του κανονισμού (ΕΚ) αριθ. 853/2004·
            12)   «κρέας»: το κρέας, όπως ορίζεται στο σημείο 1.1 του παραρτήματος I του κανονισμού (ΕΚ) αριθ. 853/2004·
            13)   «εκτρεφόμενα θηράματα»: τα εκτρεφόμενα θηράματα, όπως ορίζονται στο σημείο 1.6 του παραρτήματος I του κανονισμού (ΕΚ) αριθ. 853/2004·
            14)   «τελικός καταναλωτής»: ο τελικός καταναλωτής, όπως ορίζεται στο άρθρο 3 παράγραφος 18 του κανονισμού (ΕΚ) αριθ. 178/2002·
            15)   «λιανική»: η λιανική, όπως ορίζεται στο άρθρο 3 παράγραφος 7 του κανονισμού (ΕΚ) αριθ. 178/2002·
            16)   «εγκατάσταση»: η εγκατάσταση, όπως ορίζεται στο άρθρο 2 παράγραφος 1 στοιχείο γ) του κανονισμού (ΕΚ) αριθ. 852/2004·
            17)   «σφαγείο χαμηλής δυναμικότητας»: σφαγείο που έχει οριστεί από τις αρμόδιες αρχές βάσει ανάλυσης κινδύνου και στο οποίο η διαδικασία της σφαγής πραγματοποιείται μόνο κατά τη διάρκεια μέρους της εργάσιμης ημέρας ή κατά τη διάρκεια ολόκληρης της εργάσιμης ημέρας αλλά όχι κάθε εργάσιμη ημέρα της εβδομάδας·
            18)   «εγκατάσταση χειρισμού θηραμάτων χαμηλής δυναμικότητας»: εγκατάσταση χειρισμού θηραμάτων που έχει οριστεί από τις αρμόδιες αρχές βάσει ανάλυσης κινδύνου και στην οποία η διαδικασία του χειρισμού λαμβάνει χώρα μόνο κατά τη διάρκεια μέρους της εργάσιμης ημέρας ή κατά τη διάρκεια ολόκληρης της εργάσιμης ημέρας αλλά όχι κάθε εργάσιμη ημέρα της εβδομάδας·
            19)   «μονάδα ζωικού κεφαλαίου»: η μονάδα, όπως ορίζεται στο άρθρο 17 παράγραφος 6 του κανονισμού (ΕΚ) αριθ. 1099/2009·
            20)   «μικρά άγρια θηράματα»: τα μικρά άγρια θηράματα, όπως ορίζονται στο σημείο 1.7 του παραρτήματος I του κανονισμού (ΕΚ) αριθ. 853/2004·
            21)   «εγκατάσταση χειρισμού θηραμάτων»: η εγκατάσταση χειρισμού θηραμάτων, όπως ορίζεται στο σημείο 1.18 του παραρτήματος I του κανονισμού (ΕΚ) αριθ. 853/2004·
            22)   «κέντρο αποστολής»: κέντρο αποστολής, όπως ορίζεται στο σημείο 2.7 του παραρτήματος I του κανονισμού (ΕΚ) αριθ. 853/2004·
            23)   «δίθυρα μαλάκια»: τα δίθυρα μαλάκια, όπως ορίζονται στο σημείο 2.1 του παραρτήματος I του κανονισμού (ΕΚ) αριθ. 853/2004·
            24)   «μεταποίηση»: η μεταποίηση, όπως ορίζεται στο άρθρο 2 παράγραφος 1 στοιχείο ιγ) του κανονισμού (ΕΚ) αριθ. 852/2004·
            25)   «σπλάχνα»: τα σπλάχνα, όπως ορίζονται στο σημείο 1.12 του παραρτήματος I του κανονισμού (ΕΚ) αριθ. 853/2004·
            26)   «πρωτογενής παραγωγή»: η πρωτογενής παραγωγή, όπως ορίζεται στο άρθρο 3 παράγραφος 17 του κανονισμού (ΕΚ) αριθ. 178/2002·
            27)   «εγκατάσταση γαλακτοπαραγωγής»: η εγκατάσταση γαλακτοπαραγωγής, όπως ορίζεται στο σημείο 4.2 του παραρτήματος I του κανονισμού (ΕΚ) αριθ. 853/2004.
         
         
            Άρθρο 3
            Κριτήρια και προϋποθέσεις που καθορίζουν πότε οι επιθεωρήσεις πριν από τη σφαγή σε ορισμένα σφαγεία μπορούν να διενεργούνται από επίσημο βοηθό
            
               1.   Κατά παρέκκλιση των διατάξεων του άρθρου 18 παράγραφος 2 στοιχείο α) του κανονισμού (ΕΕ) 2017/625, είναι δυνατό να διενεργούνται επιθεωρήσεις πριν από τη σφαγή από επίσημο βοηθό υπό την εποπτεία του επίσημου κτηνιάτρου σε είδη πλην των πουλερικών και των λαγόμορφων, υπό την προϋπόθεση ότι οι διαδικασίες που εφαρμόζονται στο σφαγείο συμμορφώνονται με τα ακόλουθα κριτήρια και προϋποθέσεις:
               
                           α)
                        
                        
                           τα καθήκοντα στο πλαίσιο των επιθεωρήσεων πριν από τη σφαγή είναι καθαρά πρακτικής φύσης και αφορούν μόνο ένα ή περισσότερα από τα ακόλουθα:
                           
                                       i)
                                    
                                    
                                       εξακρίβωση ότι ο υπεύθυνος της επιχείρησης τροφίμων συμμορφώνεται με τις απαιτήσεις που σχετίζονται με τις πληροφορίες για την τροφική αλυσίδα και με τον έλεγχο ταυτότητας των ζώων·
                                    
                                 
                                       ii)
                                    
                                    
                                       προεπιλογή των ζώων που παρουσιάζουν πιθανές ανωμαλίες όσον αφορά τις απαιτήσεις σχετικά με την υγεία του ανθρώπου και την υγεία και την καλή μεταχείριση των ζώων·
                                    
                                 
                     
                           β)
                        
                        
                           ο επίσημος κτηνίατρος ενημερώνεται αμέσως από τον επίσημο βοηθό που διενεργεί την επιθεώρηση όταν παρατηρούνται πιθανές ανωμαλίες ή όταν υπάρχουν υπόνοιες για πιθανές ανωμαλίες, και τότε ο επίσημος κτηνίατρος διενεργεί αυτοπροσώπως την επιθεώρηση πριν από τη σφαγή, και
                        
                     
                           γ)
                        
                        
                           ο επίσημος κτηνίατρος ελέγχει τακτικά ότι ο επίσημος βοηθός εκτελεί σωστά τα καθήκοντά του.
                        
                     
            
               2.   Κατά παρέκκλιση των διατάξεων του άρθρου 18 παράγραφος 2 στοιχείο α) του κανονισμού (ΕΕ) 2017/625, είναι δυνατό να διενεργούνται επιθεωρήσεις πριν από τη σφαγή σε όλα τα είδη από επίσημο βοηθό σε σφαγείο υπό την ευθύνη του επίσημου κτηνιάτρου, αν πληρούνται τα ακόλουθα κριτήρια και προϋποθέσεις:
               
                           α)
                        
                        
                           έχει ήδη διενεργηθεί επιθεώρηση πριν από τη σφαγή από τον επίσημο κτηνίατρο στην εκμετάλλευση προέλευσης σύμφωνα με το άρθρο 5,
                        
                     
                           β)
                        
                        
                           ο επίσημος κτηνίατρος ενημερώνεται αμέσως από τον επίσημο βοηθό που διενεργεί την επιθεώρηση όταν παρατηρούνται πιθανές ανωμαλίες ή όταν υπάρχουν υπόνοιες για πιθανές ανωμαλίες, και τότε ο επίσημος κτηνίατρος διενεργεί αυτοπροσώπως την επιθεώρηση πριν από τη σφαγή,
                           και
                        
                     
                           γ)
                        
                        
                           ο επίσημος κτηνίατρος ελέγχει τακτικά ότι ο επίσημος βοηθός εκτελεί σωστά τα καθήκοντά του.
                        
                     
            
               3.   Οι παρεκκλίσεις των παραγράφων 1 και 2 δεν εφαρμόζονται:
               
                           α)
                        
                        
                           σε ζώα που υποβάλλονται σε επείγουσα σφαγή κατά τα προβλεπόμενα στο κεφάλαιο VI του τμήματος I του παραρτήματος III του κανονισμού (ΕΚ) αριθ. 853/2004·
                        
                     
                           β)
                        
                        
                           σε ζώα που κρίνονται ύποπτα ότι πάσχουν από νόσο ή πάθηση που ενδέχεται να επηρεάσει αρνητικά την υγεία του ανθρώπου·
                        
                     
                           γ)
                        
                        
                           σε βοοειδή από αγέλες που δεν έχουν χαρακτηριστεί επισήμως απαλλαγμένες από φυματίωση ή που το καθεστώς επίσημης απαλλαγής τους έχει ανασταλεί·
                        
                     
                           δ)
                        
                        
                           σε βοοειδή από αγέλες και σε αιγοπρόβατα από εκμεταλλεύσεις που δεν έχουν χαρακτηριστεί επισήμως απαλλαγμένες από βρουκέλωση ή που το καθεστώς επίσημης απαλλαγής τους έχει ανασταλεί·
                        
                     
                           ε)
                        
                        
                           σε περίπτωση επιδημικής έκρηξης ζωικών ασθενειών σε ζώα που προέρχονται από μια περιοχή κατά τα οριζόμενα στο άρθρο 2 της οδηγίας 64/432/ΕΟΚ του Συμβουλίου (9) στην οποία εφαρμόζονται περιορισμοί για την υγεία των ζώων σύμφωνα με τη νομοθεσία της Ένωσης·
                        
                     
                           στ)
                        
                        
                           σε ζώα που υποβάλλονται σε αυστηρότερους ελέγχους λόγω της διασποράς αναδυόμενων ασθενειών ή συγκεκριμένων νόσων που περιλαμβάνονται στον κατάλογο του Παγκόσμιου Οργανισμού για την Υγεία των Ζώων.
                        
                     
         
         
            Άρθρο 4
            Κριτήρια και προϋποθέσεις που καθορίζουν πότε οι επιθεωρήσεις πριν από τη σφαγή μπορούν να διενεργούνται εκτός του σφαγείου σε περίπτωση επείγουσας σφαγής
            Κατά παρέκκλιση των διατάξεων του άρθρου 18 παράγραφος 2 στοιχείο α) του κανονισμού (ΕΕ) 2017/625, ο επίσημος κτηνίατρος μπορεί να διενεργεί επιθεωρήσεις πριν από τη σφαγή εκτός του σφαγείου σε περίπτωση επείγουσας σφαγής, μόνο στην περίπτωση κατοικίδιων οπληφόρων και υπό την προϋπόθεση της τήρησης των απαιτήσεων περί επείγουσας σφαγής που προβλέπονται στα σημεία 1), 2) και 6) του κεφαλαίου VI του τμήματος I του παραρτήματος III του κανονισμού (ΕΚ) αριθ. 853/2004.
            Για τα ζώα που είναι κατάλληλα για σφαγή εκδίδεται υγειονομικό πιστοποιητικό σύμφωνα με το υπόδειγμα που παρατίθεται στο παράρτημα V του εκτελεστικού κανονισμού (ΕΕ) 2019/628 της Επιτροπής (10). Το υγειονομικό πιστοποιητικό συνοδεύει τα ζώα στο σφαγείο ή αποστέλλεται εκ των προτέρων σε οποιαδήποτε μορφή. Στο υγειονομικό πιστοποιητικό καταγράφονται τυχόν παρατηρήσεις σχετικές με μεταγενέστερη επιθεώρηση του κρέατος.
         
         
            Άρθρο 5
            Γενικά κριτήρια και προϋποθέσεις που καθορίζουν πότε οι επιθεωρήσεις πριν από τη σφαγή μπορούν να διενεργούνται στην εκμετάλλευση προέλευσης
            
               1.   Κατά παρέκκλιση των διατάξεων του άρθρου 18 παράγραφος 2 στοιχεία α) και β) του κανονισμού (ΕΕ) 2017/625, η αρμόδια αρχή μπορεί να επιτρέψει τη διενέργεια επιθεωρήσεων πριν από τη σφαγή σε ζώα που προορίζονται για σφαγή στην εκμετάλλευση προέλευσης σύμφωνα με τα κριτήρια και τις προϋποθέσεις που προβλέπονται στην παράγραφο 2 και στο άρθρο 6.
            
            
               2.   Τα ακόλουθα κριτήρια και προϋποθέσεις ισχύουν για όλα τα είδη:
               
                           α)
                        
                        
                           διενεργούνται έλεγχοι των μητρώων ή των εγγράφων στην εκμετάλλευση προέλευσης, συμπεριλαμβανομένης της εξακρίβωσης των πληροφοριών για την τροφική αλυσίδα·
                        
                     
                           β)
                        
                        
                           ο υπεύθυνος της επιχείρησης τροφίμων διευκολύνει τη μεμονωμένη εξέταση των ζώων, εφόσον απαιτείται·
                        
                     
                           γ)
                        
                        
                           οι επιθεωρήσεις πριν από τη σφαγή στην εκμετάλλευση προέλευσης περιλαμβάνουν κλινική εξέταση των ζώων προκειμένου να προσδιοριστεί:
                           
                                       i)
                                    
                                    
                                       αν πάσχουν από νόσο ή πάθηση που μπορεί να μεταδοθεί στον άνθρωπο ή στα ζώα μέσω του χειρισμού ή της κατανάλωσης του κρέατος τέτοιων ζώων, ή αν παρουσιάζουν ατομική ή συλλογική συμπεριφορά που υποδηλώνουν την παρουσία τέτοιας νόσου·
                                    
                                 
                                       ii)
                                    
                                    
                                       αν παρουσιάζουν διαταραχή της γενικής συμπεριφοράς, συμπτώματα νόσου ή ανωμαλίες που μπορούν να καταστήσουν το κρέας τέτοιων ζώων ακατάλληλο για κατανάλωση από τον άνθρωπο·
                                    
                                 
                                       iii)
                                    
                                    
                                       αν υπάρχουν ενδείξεις ή βάσιμες υπόνοιες για την παρουσία στα ζώα χημικών καταλοίπων σε επίπεδα υψηλότερα από εκείνα που ορίζονται από την ενωσιακή νομοθεσία, ή καταλοίπων απαγορευμένων ουσιών·
                                    
                                 
                                       iv)
                                    
                                    
                                       αν παρουσιάζουν συμπτώματα που υποδηλώνουν προβλήματα σχετικά με την καλή μεταχείριση των ζώων, συμπεριλαμβανομένης της υπερβολικής βρωμιάς·
                                    
                                 
                                       v)
                                    
                                    
                                       αν είναι σε κατάλληλη κατάσταση για μεταφορά·
                                    
                                 
                     
                           δ)
                        
                        
                           οι έλεγχοι και η επιθεώρηση πριν από τη σφαγή στην εκμετάλλευση προέλευσης που προβλέπονται στα στοιχεία α), β) και γ) διενεργούνται από επίσημο κτηνίατρο·
                        
                     
                           ε)
                        
                        
                           τα ζώα που είναι κατάλληλα για σφαγή σημαδεύονται κατάλληλα με σωστή αναγνωριστική σήμανση, διαχωρίζονται από τα άλλα ζώα και αποστέλλονται αμέσως στο σφαγείο από την εκμετάλλευση προέλευσης·
                        
                     
                           στ)
                        
                        
                           για τα ζώα που είναι κατάλληλα για σφαγή εκδίδεται υγειονομικό πιστοποιητικό κατά τα οριζόμενα στο τμήμα I του παραρτήματος IV του εκτελεστικού κανονισμού (ΕΕ) 2019/628. Το υγειονομικό πιστοποιητικό συνοδεύει τα ζώα στο σφαγείο ή αποστέλλεται εκ των προτέρων σε οποιαδήποτε μορφή. Στο υγειονομικό πιστοποιητικό καταγράφονται τυχόν παρατηρήσεις σχετικές με μεταγενέστερη επιθεώρηση του κρέατος.
                        
                     
            
               3.   Στο σφαγείο διενεργούνται οι ακόλουθοι πρόσθετοι έλεγχοι σύμφωνα με το άρθρο 18 παράγραφος 2 στοιχεία α) και β) του κανονισμού (ΕΕ) 2017/625 και το άρθρο 3 του παρόντος κανονισμού:
               
                           α)
                        
                        
                           τακτικός έλεγχος της υποχρέωσης των υπευθύνων των επιχειρήσεων τροφίμων να διασφαλίζουν τη σωστή αναγνωριστική σήμανση των ζώων·
                        
                     
                           β)
                        
                        
                           τακτικός έλεγχος για να διαπιστωθεί αν τηρήθηκαν οι κανόνες καλής μεταχείρισης των ζώων κατά τη μεταφορά και κατά την άφιξη στο σφαγείο και αν υπάρχουν συμπτώματα πάθησης που ενδέχεται να επηρεάσουν δυσμενώς την υγεία των ανθρώπων ή των ζώων.
                        
                     
            
               4.   Σε περίπτωση που τα ζώα δεν σφάζονται εντός τριών ημερών, ή 28 ημερών στις περιπτώσεις που προβλέπονται στο άρθρο 6 παράγραφος 5, από την ημερομηνία έκδοσης του υγειονομικού πιστοποιητικού που προβλέπεται στην παράγραφο 2 στοιχείο στ):
               
                           α)
                        
                        
                           αν τα ζώα δεν έχουν αποσταλεί από την εκμετάλλευση προέλευσης στο σφαγείο, διενεργείται πρόσθετη επιθεώρηση πριν από τη σφαγή και εκδίδεται νέο υγειονομικό πιστοποιητικό,
                        
                     
                           β)
                        
                        
                           αν τα ζώα βρίσκονται ήδη καθ' οδόν προς το σφαγείο ή στο σφαγείο, η σφαγή μπορεί να επιτραπεί μετά από εκτίμηση του λόγου της καθυστέρησης, υπό τον όρο ότι τα ζώα θα υποβληθούν σε πρόσθετη επιθεώρηση πριν από τη σφαγή σύμφωνα με το άρθρο 11 του εκτελεστικού κανονισμού (ΕΕ) 2019/627 της Επιτροπής (11).
                        
                     
         
         
            Άρθρο 6
            Ειδικά κριτήρια και προϋποθέσεις ανά είδος που καθορίζουν πότε οι επιθεωρήσεις πριν από τη σφαγή μπορούν να διενεργούνται στην εκμετάλλευση προέλευσης
            
               1.   Οι αρμόδιες αρχές εφαρμόζουν τα ειδικά κριτήρια και τις προϋποθέσεις που προβλέπονται στο παρόν άρθρο στις σχετικές περιπτώσεις των πουλερικών και των εκτρεφόμενων θηραμάτων.
            
            
               2.   Στην περίπτωση πουλερικών που εκτρέφονται για την παραγωγή «φουά γκρα» και πουλερικών μεταγενέστερου εκσπλαχνισμού που σφάζονται στην εκμετάλλευση προέλευσης, τα μη εκσπλαχνισθέντα σφάγια συνοδεύει στο σφαγείο ή στο εργαστήριο τεμαχισμού, ή αποστέλλεται εκ των προτέρων σε οποιαδήποτε μορφή, το πιστοποιητικό που συμπληρώνεται σύμφωνα με το υπόδειγμα υγειονομικού πιστοποιητικού που παρατίθεται στο τμήμα II του παραρτήματος IV του εκτελεστικού κανονισμού (ΕΕ) 2019/628, αντί του πιστοποιητικού που προβλέπεται στο άρθρο 5 παράγραφος 2 στοιχείο στ).
            
            
               3.   Στην περίπτωση εκτρεφόμενων θηραμάτων που σφάζονται στην εκμετάλλευση προέλευσης σύμφωνα με το σημείο 3 του τμήματος III του παραρτήματος III του κανονισμού (ΕΚ) αριθ. 853/2004, τα ζώα συνοδεύει στο σφαγείο, ή αποστέλλεται εκ των προτέρων σε οποιαδήποτε μορφή, το πιστοποιητικό που συμπληρώνεται σύμφωνα με το υπόδειγμα υγειονομικού πιστοποιητικού που παρατίθεται στο τμήμα III του παραρτήματος IV του εκτελεστικού κανονισμού (ΕΕ) 2019/628, αντί του πιστοποιητικού που προβλέπεται στο άρθρο 5 παράγραφος 2 στοιχείο στ).
            
            
               4.   Στην περίπτωση εκτρεφόμενων θηραμάτων που σφάζονται στην εκμετάλλευση προέλευσης σύμφωνα με το σημείο 3 στοιχείο α) του τμήματος III του παραρτήματος III του κανονισμού (ΕΚ) αριθ. 853/2004:
               
                           α)
                        
                        
                           τα ζώα συνοδεύει στο σφαγείο, ή αποστέλλεται εκ των προτέρων σε οποιαδήποτε μορφή, το πιστοποιητικό που συμπληρώνεται σύμφωνα με το υπόδειγμα υγειονομικού πιστοποιητικού που παρατίθεται στο τμήμα IV του παραρτήματος IV του εκτελεστικού κανονισμού (ΕΕ) 2019/628, αντί του πιστοποιητικού που προβλέπεται στο άρθρο 5 παράγραφος 2 στοιχείο στ)·
                        
                     
                           β)
                        
                        
                           ο επίσημος κτηνίατρος ελέγχει τακτικά ότι τα άτομα που διενεργούν τη σφαγή και την αφαίμαξη εκτελούν σωστά τα καθήκοντά τους.
                        
                     
            
               5.   Κατά παρέκκλιση των διατάξεων του άρθρου 5 παράγραφος 4, τα κράτη μέλη μπορούν να επιτρέπουν τη σφαγή εκτρεφόμενων θηραμάτων έως και 28 ημέρες μετά την ημερομηνία έκδοσης του υγειονομικού πιστοποιητικού που αναφέρεται στο άρθρο 5 παράγραφος 2 στοιχείο στ), αν:
               
                           α)
                        
                        
                           ο παραγωγός προμηθεύει απευθείας με μικρές μόνο ποσότητες των εκτρεφόμενων θηραμάτων τον τελικό καταναλωτή ή τοπικά καταστήματα λιανικής τα οποία προμηθεύουν απευθείας τον τελικό καταναλωτή, και
                        
                     
                           β)
                        
                        
                           ο αριθμός των ζώων που σφάζονται ανά έτος και ανά εκμετάλλευση προέλευσης δεν υπερβαίνει τα 50.
                        
                     
         
         
            Άρθρο 7
            Κριτήρια και προϋποθέσεις για τη διενέργεια επιθεωρήσεων μετά τη σφαγή υπό την ευθύνη του επίσημου κτηνιάτρου, κατά τα προβλεπόμενα στο άρθρο 18 παράγραφος 2 στοιχείο γ) του κανονισμού (ΕΕ) 2017/625
            
               1.   Οι επιθεωρήσεις μετά τη σφαγή που προβλέπονται στο άρθρο 18 παράγραφος 2 στοιχείο γ) του κανονισμού (ΕΕ) 2017/625 είναι δυνατό να διενεργούνται από επίσημο βοηθό υπό την ευθύνη του επίσημου κτηνιάτρου, υπό την προϋπόθεση της τήρησης του κεφαλαίου ΙΙ του παραρτήματος II του παρόντος κανονισμού, όταν πληρούνται τα ακόλουθα κριτήρια και προϋποθέσεις:
               
                           α)
                        
                        
                           οι δραστηριότητες της σφαγής ή του χειρισμού θηραμάτων πραγματοποιούνται σε σφαγείο ή εγκατάσταση χειρισμού θηραμάτων χαμηλής δυναμικότητας που σφάζει ή χειρίζεται:
                           
                                       i)
                                    
                                    
                                       λιγότερες από 1 000 μονάδες ζωικού κεφαλαίου ανά έτος· ή
                                    
                                 
                                       ii)
                                    
                                    
                                       λιγότερα από 150 000 πουλερικά, λαγόμορφα και μικρά άγρια θηράματα ανά έτος·
                                    
                                 
                     
                           β)
                        
                        
                           η αρμόδια αρχή μπορεί να αυξήσει τα κατώτατα όρια που προβλέπονται στο σημείο α) διασφαλίζοντας ότι η παρέκκλιση εφαρμόζεται μόνο στα σφαγεία και στις εγκαταστάσεις χειρισμού θηραμάτων πολύ μικρού μεγέθους που ανταποκρίνονται στον ορισμό του σφαγείου ή της εγκατάστασης χειρισμού θηραμάτων χαμηλής δυναμικότητας και υπό τον όρο ότι η συνδυασμένη ετήσια παραγωγή των εν λόγω εγκαταστάσεων δεν υπερβαίνει το 5 % της συνολικής ποσότητας νωπού κρέατος που παράγεται σε ένα κράτος μέλος:
                           
                                       i)
                                    
                                    
                                       για τα συγκεκριμένα είδη,
                                    
                                 
                                       ii)
                                    
                                    
                                       όλων των οπληφόρων συνολικά,
                                    
                                 
                                       iii)
                                    
                                    
                                       όλων των πουλερικών συνολικά, ή
                                    
                                 
                                       iv)
                                    
                                    
                                       όλων των πτηνών και των λαγόμορφων συνολικά,
                                    
                                 σε τέτοια περίπτωση, οι αρμόδιες αρχές κοινοποιούν την εν λόγω παρέκκλιση και τα αποδεικτικά στοιχεία προς επίρρωσή της σύμφωνα με τη διαδικασία που προβλέπεται στην οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου (12),
                        
                     
                           γ)
                        
                        
                           η εγκατάσταση διαθέτει επαρκείς χώρους για να αποθηκεύει το κρέας που παρουσιάζει ανωμαλίες χωριστά από το υπόλοιπο κρέας, έως ότου ο επίσημος κτηνίατρος μπορέσει να επιθεωρήσει αυτοπροσώπως το κρέας που παρουσιάζει ανωμαλίες,
                        
                     
                           δ)
                        
                        
                           ο επίσημος κτηνίατρος παρίσταται στην εγκατάσταση τουλάχιστον μία φορά την ημέρα, συμπεριλαμβανομένης της τακτικής παρουσίας του κατά τη διάρκεια των δραστηριοτήτων σφαγής,
                        
                     
                           ε)
                        
                        
                           η αρμόδια αρχή έχει θεσπίσει διαδικασία για την αξιολόγηση σε τακτική βάση των επιδόσεων των επίσημων βοηθών στις εν λόγω εκμεταλλεύσεις, που συμπεριλαμβάνει:
                           
                                       i)
                                    
                                    
                                       την παρακολούθηση της επιμέρους επίδοσης·
                                    
                                 
                                       ii)
                                    
                                    
                                       τον έλεγχο των εγγράφων με βάση τα ευρήματα της επιθεώρησης και την αντιπαραβολή τους με τα αντίστοιχα σφάγια·
                                    
                                 
                                       iii)
                                    
                                    
                                       τους ελέγχους των σφαγίων στον χώρο αποθήκευσης·
                                    
                                 
                     
                           στ)
                        
                        
                           έχει εκπονηθεί ανάλυση κινδύνου από την αρμόδια αρχή, στην οποία έχουν ληφθεί υπόψη τουλάχιστον τα ακόλουθα στοιχεία:
                           
                                       i)
                                    
                                    
                                       ο αριθμός των ζώων που σφάζονται ή διακινούνται ανά ώρα ή ανά ημέρα·
                                    
                                 
                                       ii)
                                    
                                    
                                       τα είδη και οι κατηγορίες των ζώων που σφάζονται ή υφίστανται χειρισμό·
                                    
                                 
                                       iii)
                                    
                                    
                                       η δυναμικότητα της εκμετάλλευσης·
                                    
                                 
                                       iv)
                                    
                                    
                                       η εξέλιξη των επιδόσεων στις δραστηριότητες σφαγής ή χειρισμού·
                                    
                                 
                                       v)
                                    
                                    
                                       η αποτελεσματικότητα τυχόν πρόσθετων μέτρων που λαμβάνονται στην τροφική αλυσίδα για να διασφαλίσουν την ασφάλεια των τροφίμων από τα ζώα που προορίζονται για σφαγή·
                                    
                                 
                                       vi)
                                    
                                    
                                       η αποτελεσματικότητα των διαδικασιών βάσει του συστήματος ανάλυσης κινδύνων και κρίσιμων σημείων ελέγχου (HACCP)·
                                    
                                 
                                       vii)
                                    
                                    
                                       τα αρχεία ελέγχου·
                                    
                                 
                                       viii)
                                    
                                    
                                       τα προηγούμενα αρχεία της αρμόδιας αρχής για τις επιθεωρήσεις πριν και μετά τη σφαγή.
                                    
                                 
                     
            
               2.   Για τον σκοπό της παραγράφου 1 στοιχείο α) σημείο i), χρησιμοποιούνται οι συντελεστές μετατροπής που προβλέπονται στο άρθρο 17 παράγραφος 6 του κανονισμού (ΕΚ) αριθ. 1099/2009. Εντούτοις, στην περίπτωση αιγοπροβάτων και μικρών (< 100 kg ζώντος βάρους) ελαφιδών (Cervidae), χρησιμοποιείται συντελεστής μετατροπής 0,05 μονάδες ζωικού κεφαλαίου και στην περίπτωση άλλων μεγάλων θηραμάτων συντελεστής μετατροπής 0,2 μονάδες ζωικού κεφαλαίου.
            
         
         
            Άρθρο 8
            Διενέργεια επιθεωρήσεων μετά τη σφαγή από τον επίσημο κτηνίατρο
            Επιθεώρηση μετά τη σφαγή διενεργείται από τον επίσημο κτηνίατρο στις ακόλουθες περιπτώσεις:
            
                        α)
                     
                     
                        σε ζώα που υποβάλλονται σε επείγουσα σφαγή κατά τα προβλεπόμενα στο κεφάλαιο VI του τμήματος I του παραρτήματος III του κανονισμού (ΕΚ) αριθ. 853/2004·
                     
                  
                        β)
                     
                     
                        σε ζώα που κρίνονται ύποπτα ότι πάσχουν από νόσο ή πάθηση που ενδέχεται να επηρεάσει αρνητικά την υγεία του ανθρώπου·
                     
                  
                        γ)
                     
                     
                        σε βοοειδή από αγέλες που δεν έχουν χαρακτηριστεί επισήμως απαλλαγμένες από φυματίωση·
                     
                  
                        δ)
                     
                     
                        σε βοοειδή και αιγοπρόβατα από αγέλες που δεν έχουν χαρακτηριστεί επισήμως απαλλαγμένες από βρουκέλωση·
                     
                  
                        ε)
                     
                     
                        σε επιδημική έκρηξη ασθενειών των ζώων σε σχέση με τις οποίες η ενωσιακή νομοθεσία προβλέπει κανόνες για την υγεία των ζώων. Αυτό αφορά ζώα επιρρεπή στη συγκεκριμένη νόσο και ζώα τα οποία προέρχονται από τη συγκεκριμένη περιοχή, όπως καθορίζεται στο άρθρο 2 παράγραφος 2 στοιχείο ιε) της οδηγίας 64/432/ΕΟΚ του Συμβουλίου·
                     
                  
                        στ)
                     
                     
                        όταν απαιτούνται αυστηρότεροι έλεγχοι προκειμένου να ληφθούν υπόψη αναδυόμενες ασθένειες ή συγκεκριμένες νόσοι που περιλαμβάνονται στον κατάλογο του Παγκόσμιου Οργανισμού για την Υγεία των Ζώων·
                     
                  
                        ζ)
                     
                     
                        σε περίπτωση παρέκκλισης που σχετίζεται με τη χρονική στιγμή διενέργειας της επιθεώρησης μετά τη σφαγή σύμφωνα με το άρθρο 13 του εκτελεστικού κανονισμού (ΕΕ) 2019/627.
                     
                  
         
            Άρθρο 9
            Κριτήρια και προϋποθέσεις για τη διενέργεια συστηματικών επιθεωρήσεων σε σφαγεία και εκμεταλλεύσεις χειρισμού θηραμάτων
            Οι συστηματικές επιθεωρήσεις που προβλέπονται στο άρθρο 18 παράγραφος 2 στοιχείο δ) σημείο iii) του κανονισμού (ΕΕ) 2017/625 είναι δυνατό να διενεργούνται σε σφαγεία και εκμεταλλεύσεις χειρισμού θηραμάτων από επίσημους βοηθούς υπό την ευθύνη του επίσημου κτηνιάτρου μόνο όσον αφορά τη συλλογή πληροφοριών για ορθές υγιεινές πρακτικές και διαδικασίες που βασίζονται στο σύστημα HACCP και υπό την προϋπόθεση της τήρησης του κεφαλαίου ΙΙ του παραρτήματος II του παρόντος κανονισμού.
         
         
            Άρθρο 10
            Κριτήρια και προϋποθέσεις για τη διενέργεια επίσημων ελέγχων, συμπεριλαμβανομένων των συστηματικών επιθεωρήσεων, σε εργαστήρια τεμαχισμού
            Οι επίσημοι έλεγχοι που προβλέπονται στο άρθρο 18 παράγραφος 2 στοιχείο δ), συμπεριλαμβανομένων των συστηματικών επιθεωρήσεων, σε εργαστήρια τεμαχισμού είναι δυνατό να διενεργούνται και από άλλα μέλη του προσωπικού που ορίζονται από τις αρμόδιες αρχές, κατά παρέκκλιση των απαιτήσεων που προβλέπονται στο άρθρο 18 παράγραφος 2 στοιχείο δ) του κανονισμού (ΕΕ) 2017/625, υπό τον όρο ότι οι αρμόδιες αρχές ελέγχουν τακτικά την εργασία των εν λόγω μελών του προσωπικού. Οι εν λόγω επιθεωρήσεις διενεργούνται υπό την προϋπόθεση της τήρησης του κεφαλαίου ΙΙΙ του παραρτήματος II του παρόντος κανονισμού.
         
         
            Άρθρο 11
            Επίσημοι έλεγχοι στα χτένια (Pectinidae) και τα μη διηθηματοφάγα θαλάσσια γαστερόποδα και ολοθουροειδή (Holothuroidea) που συλλέγονται από περιοχές παραγωγής που δεν είναι ταξινομημένες σύμφωνα με το άρθρο 18 παράγραφος 6 του κανονισμού (ΕΕ) 2017/625
            Κατά παρέκκλιση των διατάξεων του άρθρου 18 παράγραφος 6 του κανονισμού (ΕΕ) 2017/625, δεν απαιτείται ταξινόμηση των περιοχών παραγωγής και μετεγκατάστασης όσον αφορά τη συλλογή χτενιών (Pectinidae) και μη διηθηματοφάγων θαλάσσιων γαστερόποδων και ολοθουροειδών (Holothuroidea), όταν οι αρμόδιες αρχές διενεργούν επίσημους ελέγχους στα εν λόγω ζώα σε ιχθυόσκαλες, κέντρα αποστολής ή μονάδες μεταποίησης.
            Οι εν λόγω επίσημοι έλεγχοι εξακριβώνουν τη συμμόρφωση με:
            
                        α)
                     
                     
                        τις υγειονομικές προδιαγραφές για τα ζώντα δίθυρα μαλάκια ζώα που προβλέπονται στο κεφάλαιο V του τμήματος VII του παραρτήματος III του κανονισμού (ΕΚ) αριθ. 853/2004·
                     
                  
                        β)
                     
                     
                        τις ειδικές απαιτήσεις για τα χτένια (Pectinidae) και για τα μη διηθηματοφάγα θαλάσσια γαστερόποδα και ολοθουροειδή (Holothuroidea), που συλλέγονται εκτός των ταξινομημένων περιοχών παραγωγής, κατά τα οριζόμενα στο κεφάλαιο IX του εν λόγω τμήματος.
                     
                  
         
            Άρθρο 12
            Συγκεκριμένες παρεκκλίσεις για τα είδη Rangifer tarandus tarandus, Lagopus lagopus και Lagopus mutus, κατά τα προβλεπόμενα στο άρθρο 18 παράγραφος 7 στοιχείο η) του κανονισμού (ΕΕ) 2017/625
            
               1.   Σύμφωνα με το άρθρο 18 παράγραφος 7 στοιχείο η) του κανονισμού (ΕΕ) 2017/625, η Σουηδία και η Φινλανδία μπορούν να χορηγήσουν τις ακόλουθες συγκεκριμένες παρεκκλίσεις από τις απαιτήσεις επίσημου ελέγχου για το είδος Rangifer tarandus tarandus (τάρανδος) που προβλέπονται στο άρθρο 18 του προαναφερόμενου κανονισμού όσον αφορά τις περιοχές των εν λόγω κρατών μελών που παρατίθενται στο παράρτημα I του παρόντος κανονισμού χωρίς να θίγεται η επίτευξη των στόχων του προαναφερόμενου κανονισμού:
               
                           α)
                        
                        
                           κατά παρέκκλιση των διατάξεων του άρθρου 18 παράγραφος 1 του κανονισμού (ΕΕ) 2017/625, δεν απαιτείται η διενέργεια επίσημων ελέγχων σε κρέας που προέρχεται από τάρανδο (Rangifer tarandus tarandus), όταν ο παραγωγός προμηθεύει απευθείας με μικρές ποσότητες τον τελικό καταναλωτή ή τοπικά καταστήματα λιανικής τα οποία προμηθεύουν απευθείας τον τελικό καταναλωτή·
                        
                     
                           β)
                        
                        
                           κατά παρέκκλιση των διατάξεων του άρθρου 18 παράγραφος 2 του κανονισμού (ΕΕ) 2017/625, δεν είναι υποχρεωτική η επιθεώρηση πριν από τη σφαγή για αδέσποτους ταράνδους που σφάζονται σε μεμονωμένες περιπτώσεις από την 1η Μαΐου έως την 30ή Σεπτεμβρίου·
                        
                     
                           γ)
                        
                        
                           κατά παρέκκλιση των διατάξεων του άρθρου 18 παράγραφος 2 στοιχείο γ) και παράγραφος 3 του κανονισμού (ΕΕ) 2017/625, το μέλος του προσωπικού του σφαγείου που έχει λάβει κατάλληλη κατάρτιση για το συγκεκριμένο καθήκον σύμφωνα με το άρθρο 14 μπορεί να επιθεωρεί:
                           
                                       i)
                                    
                                    
                                       κοιλιακά σπλάχνα με εξαίρεση το συκώτι και τα νεφρά·
                                    
                                 
                                       ii)
                                    
                                    
                                       γεννητικά όργανα·
                                    
                                 
                                       iii)
                                    
                                    
                                       μαστούς.
                                    
                                 
                     
            
               2.   Κατά παρέκκλιση των διατάξεων του άρθρου 18 παράγραφος 1 του κανονισμού (ΕΕ) 2017/625, δεν απαιτείται η διενέργεια επίσημων ελέγχων σε κρέας που προέρχεται από τα είδη Lagopus lagopus και Lagopus mutus (χιονόκοτες), όταν θανατώνονται με τη βοήθεια παγίδων στις κομητείες Norrbotten, Västerbotten και Jämtland της Σουηδίας και στον δήμο Älvdalen της κομητείας Dalarna της Σουηδίας κατά τη χειμερινή κυνηγετική περίοδο.
            
         
         
            Άρθρο 13
            Συγκεκριμένες ελάχιστες απαιτήσεις για τον επίσημο κτηνίατρο, τον επίσημο βοηθό και το μέλος του προσωπικού που ορίζεται από τις αρμόδιες αρχές
            
               1.   Οι επίσημοι κτηνίατροι οι οποίοι εκτελούν καθήκοντα που προβλέπονται στο άρθρο 18 του κανονισμού (ΕΕ) 2017/625 συμμορφώνονται με τις ελάχιστες συγκεκριμένες απαιτήσεις που ορίζονται στο κεφάλαιο I του παραρτήματος II του παρόντος κανονισμού.
               Κατά παρέκκλιση των διατάξεων που προβλέπονται στα σημεία 1 έως 6 του κεφαλαίου Ι του παραρτήματος II, τα κράτη μέλη μπορούν να θεσπίζουν ειδικούς κανόνες για:
               
                           α)
                        
                        
                           επίσημους κτηνιάτρους που εργάζονται υπό καθεστώς μερικής απασχόλησης, οι οποίοι είναι αρμόδιοι να επιθεωρούν μικρές βιοτεχνικές επιχειρήσεις ή να πραγματοποιούν μόνο επίσημους ελέγχους σε επίπεδο πρωτογενούς παραγωγής, ιδίως δε ελέγχους σε εκμεταλλεύσεις παραγωγής γάλακτος και επιθεωρήσεις πριν από τη σφαγή εκτός των σφαγείων, και
                        
                     
                           β)
                        
                        
                           φοιτητές κτηνιατρικής που έχουν εξεταστεί επιτυχώς στα θέματα που αναφέρονται στο σημείο 3 του κεφαλαίου Ι του παραρτήματος II και οι οποίοι εργάζονται προσωρινά σε σφαγείο παρουσία επίσημου κτηνιάτρου.
                        
                     
            
               2.   Οι κτηνίατροι που έχουν διοριστεί ήδη ως επίσημοι κτηνίατροι πριν από την ημερομηνία εφαρμογής του παρόντος κανονισμού έχουν επαρκείς γνώσεις των θεμάτων που αναφέρονται στην παράγραφο 3 του κεφαλαίου Ι του παραρτήματος II του παρόντος κανονισμού. Εφόσον είναι απαραίτητο, η αρμόδια αρχή διασφαλίζει ότι οι γνώσεις αυτές αποκτώνται μέσω δραστηριοτήτων συνεχούς κατάρτισης.
            
            
               3.   Οι επίσημοι βοηθοί οι οποίοι εκτελούν τα καθήκοντα που προβλέπονται στο άρθρο 18 του κανονισμού (ΕΕ) 2017/625 συμμορφώνονται με τις ελάχιστες συγκεκριμένες απαιτήσεις που ορίζονται στο κεφάλαιο II του παραρτήματος II του παρόντος κανονισμού.
            
            
               4.   Τα μέλη του προσωπικού που ορίζονται από τις αρμόδιες αρχές και τα οποία εκτελούν τα καθήκοντα που προβλέπονται στο άρθρο 18 του κανονισμού (ΕΕ) 2017/625 συμμορφώνονται με τις ελάχιστες συγκεκριμένες απαιτήσεις που ορίζονται στο κεφάλαιο III του παραρτήματος II του παρόντος κανονισμού.
            
         
         
            Άρθρο 14
            Ελάχιστες απαιτήσεις κατάρτισης για το προσωπικό των σφαγείων
            Τα μέλη του προσωπικού των σφαγείων που συνδράμουν στην εκτέλεση των καθηκόντων τα οποία σχετίζονται με τους επίσημους ελέγχους και με άλλες δραστηριότητες ελέγχου σύμφωνα με το άρθρο 18 παράγραφος 3 του κανονισμού (ΕΕ) 2017/625 λαμβάνουν κατάρτιση που ικανοποιεί τις αρμόδιες αρχές. Συμμορφώνονται επίσης με τις ελάχιστες απαιτήσεις κατάρτισης που προβλέπονται στο κεφάλαιο II του παραρτήματος II του παρόντος κανονισμού στον βαθμό που απαιτείται για τα βοηθητικά καθήκοντα που καλούνται να εκτελέσουν.
         
         
            Άρθρο 15
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 14η Δεκεμβρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
            (3)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (4)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
         
            (5)  Κανονισμός (ΕΚ) αριθ. 1099/2009 του Συμβουλίου, της 24ης Σεπτεμβρίου 2009, για την προστασία των ζώων κατά τη θανάτωσή τους (ΕΕ L 303 της 18.11.2009, σ. 1).
         
            (6)  Κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (ΕΕ L 139 της 30.4.2004, σ. 206).
         
            (7)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
         
            (8)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
         
            (9)  Οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (ΕΕ 121 της 29.7.1964, σ. 1977).
         
            (10)  Εκτελεστικός κανονισμός (ΕΕ) 2019/628 της Επιτροπής, της 8ης Απριλίου 2019, για τον καθορισμό υποδειγμάτων επίσημων πιστοποιητικών που αφορούν ορισμένα ζώα και προϊόντα και για την τροποποίηση του κανονισμού (ΕΚ) αριθ. 2074/2005 και του εκτελεστικού κανονισμού (ΕΕ) 2016/759 όσον αφορά τα υποδείγματα πιστοποιητικών (Βλέπε σελίδα 101 της παρούσας Επίσημης Εφημερίδας).
         
            (11)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, για τον καθορισμό ενιαίων πρακτικών ρυθμίσεων που αφορούν τη διενέργεια επίσημων ελέγχων σε προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής σχετικά με τους επίσημους ελέγχους (Βλέπε σελίδα 51 της παρούσας Επίσημης Εφημερίδας).
         
            (12)  Οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών (ΕΕ L 241 της 17.9.2015, σ. 1).
      
      
         
            ΠΑΡΑΡΤΗΜΑ I
            
               ΣΥΓΚΕΚΡΙΜΕΝΕΣ ΠΑΡΕΚΚΛΙΣΕΙΣ ΓΙΑ ΤΗΝ ΕΠΙΘΕΩΡΗΣΗ ΚΡΕΑΤΟΣ ΠΟΥ ΠΡΟΕΡΧΕΤΑΙ ΑΠΟ ΤΑΡΑΝΔΟ (RANGIFER TARANDUS TARANDUS)
            
            Οι συγκεκριμένες παρεκκλίσεις που αναφέρονται στο άρθρο 12 παράγραφος 1 ισχύουν μόνο στις ακόλουθες περιοχές:
            
                        α)
                     
                     
                        Στη Σουηδία:
                        
                                    i)
                                 
                                 
                                    στην κομητεία Norrbotten·
                                 
                              
                                    ii)
                                 
                                 
                                    στην κομητεία Västerbotten·
                                 
                              
                                    iii)
                                 
                                 
                                    στην κομητεία Jämtland·
                                 
                              
                                    iv)
                                 
                                 
                                    στην κομητεία Västernorrland·
                                 
                              
                                    v)
                                 
                                 
                                    στον δήμο Älvdalen της κομητείας Dalarna·
                                 
                              
                                    vi)
                                 
                                 
                                    στους δήμους Nordanstig, Hudiksvall και Söderhamn της κομητείας Gävleborg.
                                 
                              
                  
                        β)
                     
                     
                        Στη Φινλανδία, όπως επιτρέπονται στις 31 Δεκεμβρίου 2014:
                        
                                    i)
                                 
                                 
                                    στην κομητεία Lapland με εξαίρεση τους δήμους Kemi, Keminmaa και Tornio·
                                 
                              
                                    ii)
                                 
                                 
                                    στις κομητείες Βόρεια Ostrobothnia και Kainuu:
                                    
                                                —
                                             
                                             
                                                στους δήμους Kuusamo, Taivalkoski, Pudasjärvi, Suomussalmi και Hyrynsalmi,
                                             
                                          
                                                —
                                             
                                             
                                                στον δήμο Oulu: στην έκταση του πρώην δήμου Yli-Ii και στην έκταση στα βόρεια του ποταμού Kiiminkijoki στον πρώην δήμο Ylikiiminki·
                                             
                                          
                                                —
                                             
                                             
                                                στον δήμο Ii: στην έκταση του πρώην δήμου Kuivaniemi·
                                             
                                          
                                                —
                                             
                                             
                                                στους δήμους Puolanka και Utajärvi: στις εκτάσεις στα βόρεια του ποταμού Kiiminkijoki και της περιφερειακής οδού 891 (Hyrynsalmi-Puolanka).
                                             
                                          
                              
                  
      
      
         
            ΠΑΡΑΡΤΗΜΑ II
            
               ΣΥΓΚΕΚΡΙΜΕΝΕΣ ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΟΝ ΕΠΙΣΗΜΟ ΚΤΗΝΙΑΤΡΟ, ΤΟΝ ΕΠΙΣΗΜΟ ΒΟΗΘΟ ΚΑΙ ΤΟ ΜΕΛΟΣ ΤΟΥ ΠΡΟΣΩΠΙΚΟΥ ΠΟΥ ΟΡΙΖΕΤΑΙ ΑΠΟ ΤΙΣ ΑΡΜΟΔΙΕΣ ΑΡΧΕΣ
            
            ΚΕΦΑΛΑΙΟ I
            ΕΠΙΣΗΜΟΙ ΚΤΗΝΙΑΤΡΟΙ
            
                     
                        1.
                     
                     
                        Οι αρμόδιες αρχές μπορούν να διορίζουν ως επίσημους κτηνιάτρους μόνον τους κτηνιάτρους που έχουν επιτύχει σε εξετάσεις οι οποίες πληρούν τις απαιτήσεις του σημείου 3.
                     
                  
                     
                        2.
                     
                     
                        Οι αρμόδιες αρχές υποχρεούνται να διοργανώνουν τις εξετάσεις για τους υποψήφιους που υποβάλλουν αίτηση για να διοριστούν ως επίσημοι κτηνίατροι.
                     
                  
                     
                        3.
                     
                     
                        Οι εξετάσεις πρέπει να βεβαιώνουν τη γνώση των ακόλουθων θεμάτων, τα οποία σχετίζονται συγκεκριμένα με τα καθήκοντα του επίσημου κτηνιάτρου και στον βαθμό που είναι αναγκαίος ανάλογα με τις σπουδές και τα προσόντα του κτηνιάτρου, αποφεύγοντας ταυτόχρονα κάθε επανάληψη της εξέτασης των γνώσεων και των δεξιοτήτων που απαιτούνται για τους κτηνιάτρους σύμφωνα με το άρθρο 38 παράγραφος 3 της οδηγίας 2005/36 του Ευρωπαϊκού Κοινοβουλίου και του Συμβουλίου (1):
                        
                                    α)
                                 
                                 
                                    εθνική και ενωσιακή νομοθεσία σχετικά με την υγεία του ανθρώπου, την ασφάλεια των τροφίμων, την υγεία των ζώων, την καλή μεταχείριση των ζώων και τις φαρμακευτικές ουσίες·
                                 
                              
                                    β)
                                 
                                 
                                    αρχές της κοινής γεωργικής πολιτικής, μέτρα για την αγορά, επιστροφές κατά την εξαγωγή και ανίχνευση της απάτης, συμπεριλαμβανομένου του γενικού πλαισίου: συμφωνία για την υγειονομική και φυτοϋγειονομική προστασία του Παγκόσμιου Οργανισμού Εμπορίου, Codex Alimentarius, Παγκόσμιος Οργανισμός για την Υγεία των Ζώων·
                                 
                              
                                    γ)
                                 
                                 
                                    βασικές αρχές της επεξεργασίας τροφίμων και της τεχνολογίας τροφίμων·
                                 
                              
                                    δ)
                                 
                                 
                                    αρχές, έννοιες και μέθοδοι ορθής παρασκευαστικής πρακτικής και διαχείρισης ποιότητας·
                                 
                              
                                    ε)
                                 
                                 
                                    διαχείριση ποιότητας πριν από τη συγκομιδή (ορθές γεωργικές πρακτικές)·
                                 
                              
                                    στ)
                                 
                                 
                                    προώθηση και χρήση της υγιεινής τροφίμων και της ασφάλειας που αφορά τα τρόφιμα (ορθές πρακτικές υγιεινής)·
                                 
                              
                                    ζ)
                                 
                                 
                                    αρχές, έννοιες και μέθοδοι ανάλυσης κινδύνου·
                                 
                              
                                    η)
                                 
                                 
                                    αρχές, έννοιες και μέθοδοι του συστήματος HACCP, χρήση του συστήματος HACCP σε όλη την αλυσίδα παραγωγής τροφίμων·
                                 
                              
                                    θ)
                                 
                                 
                                    έλεγχος και εξακρίβωση της συμμόρφωσης με τις απαιτήσεις που αναφέρονται στα στοιχεία α) έως η)·
                                 
                              
                                    ι)
                                 
                                 
                                    πρόληψη και έλεγχος των τροφιμογενών κινδύνων για την υγεία του ανθρώπου·
                                 
                              
                                    ια)
                                 
                                 
                                    δυναμική των ζωικών πληθυσμών, όσον αφορά τη λοίμωξη και τη δηλητηρίαση·
                                 
                              
                                    ιβ)
                                 
                                 
                                    διαγνωστική επιδημιολογία·
                                 
                              
                                    ιγ)
                                 
                                 
                                    συστήματα παρακολούθησης και επιτήρησης·
                                 
                              
                                    ιδ)
                                 
                                 
                                    αρχές και διαγνωστικές εφαρμογές σύγχρονων μεθόδων για τις δοκιμές·
                                 
                              
                                    ιε)
                                 
                                 
                                    τεχνολογίες της πληροφορίας και της επικοινωνίας, όταν σχετίζονται ως εργαλεία εργασίας·
                                 
                              
                                    ιστ)
                                 
                                 
                                    χειρισμός δεδομένων και εφαρμογές της βιοστατιστικής·
                                 
                              
                                    ιζ)
                                 
                                 
                                    έρευνες για την εκδήλωση τροφιμογενών νόσων σε ανθρώπους·
                                 
                              
                                    ιη)
                                 
                                 
                                    σχετικές πτυχές που αφορούν τις μεταδοτικές σπογγώδεις εγκεφαλοπάθειες (ΜΣΕ)·
                                 
                              
                                    ιθ)
                                 
                                 
                                    καλή μεταχείριση των ζώων κατά την παραγωγή, τη μεταφορά και τη σφαγή·
                                 
                              
                                    κ)
                                 
                                 
                                    περιβαλλοντικά θέματα που συνδέονται με την παραγωγή τροφίμων (συμπεριλαμβανομένης της διαχείρισης των αποβλήτων)·
                                 
                              
                                    κα)
                                 
                                 
                                    αρχή της προφύλαξης και ανησυχίες των καταναλωτών·
                                 
                              
                                    κβ)
                                 
                                 
                                    αρχές της κατάρτισης του προσωπικού που εργάζεται στην αλυσίδα παραγωγής·
                                 
                              
                                    κγ)
                                 
                                 
                                    υγειονομικοί κανόνες για ζωικά υποπροϊόντα και παράγωγα προϊόντα·
                                 
                              
                                    κδ)
                                 
                                 
                                    θέματα απάτης.
                                 
                              Οι υποψήφιοι μπορούν να αποκτούν τις απαιτούμενες γνώσεις στο πλαίσιο της βασικής κτηνιατρικής τους κατάρτισης ή μέσω κατάρτισης που λαμβάνεται ή επαγγελματικής πείρας που αποκτάται μετά την απόκτηση διπλώματος κτηνιάτρου.
                        Αν οι αρμόδιες αρχές βεβαιωθούν ότι ένας υποψήφιος έχει αποκτήσει όλες τις απαιτούμενες γνώσεις στο πλαίσιο πανεπιστημιακού τίτλου ή συνεχίζοντας την εκπαίδευσή του μέχρι την απόκτηση μεταπτυχιακού τίτλου, επαγγελματικής πείρας ή άλλων προσόντων, παραιτούνται της απαίτησης των εξετάσεων. Αν ο υποψήφιος έχει αποκτήσει εν μέρει τις απαιτούμενες γνώσεις, οι αρμόδιες αρχές διοργανώνουν διαφορετικές εξετάσεις από εκείνες που αναφέρονται στην παράγραφο 2, ώστε να λαμβάνονται υπόψη οι σπουδές των υποψηφίων.
                     
                  
                     
                        4.
                     
                     
                        Ο επίσημος κτηνίατρος θα πρέπει να είναι ικανός για διεπιστημονική συνεργασία.
                     
                  
                     
                        5.
                     
                     
                        Κάθε επίσημος κτηνίατρος πρέπει να παρακολουθήσει τουλάχιστον 200 ώρες δοκιμαστικής πρακτικής κατάρτισης προτού αρχίσει να εργάζεται ανεξάρτητα. Η σχετική κατάρτιση κατά τη διάρκεια των κτηνιατρικών σπουδών είναι δυνατό να εντάσσεται στη δοκιμαστική περίοδο. Κατά τη διάρκεια της περιόδου αυτής, ο δόκιμος κτηνίατρος εργάζεται υπό την επίβλεψη υπηρετούντων επίσημων κτηνιάτρων σε σφαγεία, εργαστήρια τεμαχισμού και εκμεταλλεύσεις. Η κατάρτιση πρέπει να αφορά τον έλεγχο των ορθών πρακτικών υγιεινής και συγκεκριμένα των διαδικασιών που βασίζονται στις αρχές του συστήματος HACCP.
                     
                  
                     
                        6.
                     
                     
                        Ο επίσημος κτηνίατρος πρέπει να εκσυγχρονίζει τις γνώσεις του και να ενημερώνεται για τις νέες εξελίξεις με τακτικές δραστηριότητες συνεχούς επιμόρφωσης και με επαγγελματική βιβλιογραφία στα θέματα που αναφέρονται στο σημείο 3. Ο επίσημος κτηνίατρος οφείλει, όταν αυτό είναι δυνατόν, να αναλαμβάνει δραστηριότητες συνεχούς επιμόρφωσης σε ετήσια βάση.
                     
                  
                     
                        7.
                     
                     
                        Μεταξύ των κρατών μελών πρέπει να ισχύει αμοιβαία αναγνώριση των εξετάσεων για τους επίσημους κτηνιάτρους, όταν οι επαγγελματίες μετακινούνται σε διασυνοριακό επίπεδο ή επιθυμούν να εγκατασταθούν σε άλλο κράτος μέλος. Στην προκειμένη περίπτωση, οι εξετάσεις πρέπει να περιορίζονται σε θέματα σημαντικά μεν για την προστασία της υγείας των ανθρώπων και των ζώων στα κράτη μέλη απασχόλησης, τα οποία όμως δεν καλύπτονται από τις εξετάσεις στο κράτος μέλος προέλευσης.
                     
                  ΚΕΦΑΛΑΙΟ II
            ΕΠΙΣΗΜΟΣ ΒΟΗΘΟΣ
            
                     
                        1.
                     
                     
                        Μόνο τα άτομα που έχουν καταρτιστεί και έχουν επιτύχει σε εξετάσεις σύμφωνα με τις απαιτήσεις του σημείου 5 επιτρέπεται να εκτελούν τα καθήκοντα του επίσημου βοηθού.
                     
                  
                     
                        2.
                     
                     
                        Οι αρμόδιες αρχές διοργανώνουν τις εξετάσεις που αναφέρονται στο σημείο 1. Προκειμένου να γίνουν δεκτοί στις εξετάσεις, οι υποψήφιοι αποδεικνύουν ότι έχουν λάβει:
                        
                                    α)
                                 
                                 
                                    τουλάχιστον 500 ώρες κατάρτισης, από τις οποίες τουλάχιστον 400 ώρες πρακτικής εξάσκησης, οι οποίες καλύπτουν τα θέματα που ορίζονται στο σημείο 5· και
                                 
                              
                                    β)
                                 
                                 
                                    τυχόν πρόσθετη κατάρτιση που απαιτείται, για να μπορούν οι επίσημοι βοηθοί να εκτελούν σωστά τα καθήκοντά τους.
                                 
                              
                  
                     
                        3.
                     
                     
                        Η πρακτική κατάρτιση που αναφέρεται στο σημείο 2 στοιχείο α) πρέπει να πραγματοποιείται σε σφαγεία, εγκαταστάσεις χειρισμού θηραμάτων και/ή εργαστήρια τεμαχισμού, υπό την επίβλεψη επίσημου κτηνιάτρου.
                     
                  
                     
                        4.
                     
                     
                        Η κατάρτιση και οι εξετάσεις πρέπει να αφορούν κυρίως το κόκκινο κρέας ή το κρέας πουλερικών. Ωστόσο, άτομα που καταρτίζονται για τη μία από τις δύο αυτές κατηγορίες και επιτυγχάνουν στις εξετάσεις, θα πρέπει απλώς να παρακολουθούν συνεπτυγμένη κατάρτιση για να δώσουν εξετάσεις για την άλλη κατηγορία. Η κατάρτιση και οι εξετάσεις πρέπει να αφορούν τα άγρια θηράματα, τα εκτρεφόμενα θηράματα και τα λαγόμορφα, ανάλογα με την περίπτωση.
                     
                  
                     
                        5.
                     
                     
                        Η κατάρτιση των επίσημων βοηθών πρέπει να καλύπτει τα ακόλουθα θέματα, η γνώση των οποίων πρέπει να βεβαιώνεται με εξετάσεις:
                        
                                    α)
                                 
                                 
                                    σε σχέση με τις εκμεταλλεύσεις:
                                    
                                                i)
                                             
                                             
                                                θεωρητικό σκέλος:
                                                
                                                            —
                                                         
                                                         
                                                            γνώσεις σχετικές με την οργάνωση του κτηνοτροφικού κλάδου, τις μεθόδους παραγωγής, τα διεθνή εμπορικά πρότυπα για τα ζώα,
                                                         
                                                      
                                                            —
                                                         
                                                         
                                                            ορθές κτηνοτροφικές πρακτικές,
                                                         
                                                      
                                                            —
                                                         
                                                         
                                                            βασικές γνώσεις νόσων, ιδίως των ζωοανθρωπονόσων από ιούς, βακτήρια και παράσιτα,
                                                         
                                                      
                                                            —
                                                         
                                                         
                                                            παρακολούθηση νόσων, χρήση φαρμάκων και εμβολίων, έλεγχος καταλοίπων,
                                                         
                                                      
                                                            —
                                                         
                                                         
                                                            επιθεώρηση υγιεινής και υγείας,
                                                         
                                                      
                                                            —
                                                         
                                                         
                                                            καλή μεταχείριση των ζώων στο αγρόκτημα και κατά τη μεταφορά,
                                                         
                                                      
                                                            —
                                                         
                                                         
                                                            περιβαλλοντικές απαιτήσεις —στα κτίρια, στα αγροκτήματα και γενικά,
                                                         
                                                      
                                                            —
                                                         
                                                         
                                                            σχετικές νομικές, κανονιστικές και διοικητικές διατάξεις,
                                                         
                                                      
                                                            —
                                                         
                                                         
                                                            ανησυχίες των καταναλωτών και ποιοτικός έλεγχος,
                                                         
                                                      
                                          
                                                ii)
                                             
                                             
                                                πρακτικό σκέλος:
                                                
                                                            —
                                                         
                                                         
                                                            επισκέψεις σε εκμεταλλεύσεις διαφόρων τύπων που χρησιμοποιούν διάφορες μεθόδους εκτροφής,
                                                         
                                                      
                                                            —
                                                         
                                                         
                                                            επισκέψεις σε εγκαταστάσεις παραγωγής,
                                                         
                                                      
                                                            —
                                                         
                                                         
                                                            παρατήρηση φόρτωσης και εκφόρτωσης ζώων,
                                                         
                                                      
                                                            —
                                                         
                                                         
                                                            εργαστηριακές επιδείξεις,
                                                         
                                                      
                                                            —
                                                         
                                                         
                                                            κτηνιατρικοί έλεγχοι,
                                                         
                                                      
                                                            —
                                                         
                                                         
                                                            τεκμηρίωση,
                                                         
                                                      
                                          
                              
                                    β)
                                 
                                 
                                    σε σχέση με τα σφαγεία, τις εγκαταστάσεις χειρισμού θηραμάτων και τα εργαστήρια τεμαχισμού:
                                    
                                                i)
                                             
                                             
                                                θεωρητικό σκέλος:
                                                
                                                            —
                                                         
                                                         
                                                            γνώσεις σχετικές με την οργάνωση του κλάδου κρεατοπαραγωγής, τις μεθόδους παραγωγής, τα διεθνή εμπορικά πρότυπα για τα τρόφιμα και τις τεχνολογίες σφαγής και τεμαχισμού,
                                                         
                                                      
                                                            —
                                                         
                                                         
                                                            βασικές γνώσεις υγιεινής και ορθών πρακτικών υγιεινής και ειδικότερα της βιομηχανικής υγιεινής, της υγιεινής της σφαγής, του τεμαχισμού και της αποθήκευσης, και της υγιεινής κατά την εργασία,
                                                         
                                                      
                                                            —
                                                         
                                                         
                                                            βασικές γνώσεις του συστήματος HACCP και του ελέγχου των διαδικασιών που βασίζονται στο σύστημα HACCP,
                                                         
                                                      
                                                            —
                                                         
                                                         
                                                            καλή μεταχείριση των ζώων κατά την εκφόρτωση μετά τη μεταφορά και στο σφαγείο,
                                                         
                                                      
                                                            —
                                                         
                                                         
                                                            βασικές γνώσεις ανατομίας και φυσιολογίας των σφαζόμενων ζώων,
                                                         
                                                      
                                                            —
                                                         
                                                         
                                                            βασικές γνώσεις παθολογίας των σφαζόμενων ζώων,
                                                         
                                                      
                                                            —
                                                         
                                                         
                                                            βασικές γνώσεις της παθολογικής ανατομίας των σφαζόμενων ζώων,
                                                         
                                                      
                                                            —
                                                         
                                                         
                                                            σχετικές γνώσεις που αφορούν τις ΜΣΕ και άλλες σημαντικές ζωοανθρωπονόσους και ζωονοσογόνους παράγοντες, καθώς και σημαντικές ασθένειες των ζώων,
                                                         
                                                      
                                                            —
                                                         
                                                         
                                                            γνώση των μεθόδων και των διαδικασιών σφαγής, επιθεώρησης, προετοιμασίας, πρώτης και δεύτερης συσκευασίας και μεταφοράς του νωπού κρέατος,
                                                         
                                                      
                                                            —
                                                         
                                                         
                                                            βασικές γνώσεις μικροβιολογίας,
                                                         
                                                      
                                                            —
                                                         
                                                         
                                                            επιθεώρηση προ της σφαγής,
                                                         
                                                      
                                                            —
                                                         
                                                         
                                                            δειγματοληψία και ανάλυση για τριχίνες (Trichinella),
                                                         
                                                      
                                                            —
                                                         
                                                         
                                                            επιθεώρηση μετά τη σφαγή,
                                                         
                                                      
                                                            —
                                                         
                                                         
                                                            διοικητικά καθήκοντα,
                                                         
                                                      
                                                            —
                                                         
                                                         
                                                            γνώση των σχετικών νομικών, κανονιστικών και διοικητικών διατάξεων,
                                                         
                                                      
                                                            —
                                                         
                                                         
                                                            διαδικασία δειγματοληψίας,
                                                         
                                                      
                                                            —
                                                         
                                                         
                                                            θέματα απάτης·
                                                         
                                                      
                                          
                                                ii)
                                             
                                             
                                                πρακτικό σκέλος:
                                                
                                                            —
                                                         
                                                         
                                                            ταυτοποίηση των ζώων,
                                                         
                                                      
                                                            —
                                                         
                                                         
                                                            έλεγχοι ηλικίας,
                                                         
                                                      
                                                            —
                                                         
                                                         
                                                            εξέταση και εκτίμηση των σφαζόμενων ζώων,
                                                         
                                                      
                                                            —
                                                         
                                                         
                                                            επιθεώρηση πριν από τη σφαγή στο σφαγείο,
                                                         
                                                      
                                                            —
                                                         
                                                         
                                                            επιθεώρηση μετά τη σφαγή σε σφαγείο ή εγκατάσταση χειρισμού θηραμάτων,
                                                         
                                                      
                                                            —
                                                         
                                                         
                                                            δειγματοληψία και ανάλυση για τριχίνες (Trichinella),
                                                         
                                                      
                                                            —
                                                         
                                                         
                                                            αναγνώριση του είδους του ζώου με την εξέταση χαρακτηριστικών μερών του ζώου,
                                                         
                                                      
                                                            —
                                                         
                                                         
                                                            αναγνώριση και σχολιασμός μερών των σφαζόμενων ζώων, στα οποία έχουν επέλθει μεταβολές,
                                                         
                                                      
                                                            —
                                                         
                                                         
                                                            έλεγχος υγιεινής, συμπεριλαμβανομένου του ελέγχου των ορθών πρακτικών υγιεινής και των διαδικασιών HACCP,
                                                         
                                                      
                                                            —
                                                         
                                                         
                                                            καταγραφή των αποτελεσμάτων της επιθεώρησης πριν από τη σφαγή,
                                                         
                                                      
                                                            —
                                                         
                                                         
                                                            δειγματοληψία,
                                                         
                                                      
                                                            —
                                                         
                                                         
                                                            ιχνηλασιμότητα του κρέατος,
                                                         
                                                      
                                                            —
                                                         
                                                         
                                                            τεκμηρίωση, όπως αξιολόγηση πληροφοριών για την τροφική αλυσίδα και ανάγνωση καταχωρισμένων στοιχείων.
                                                         
                                                      
                                          
                              
                  
                     
                        6.
                     
                     
                        Οι αρμόδιες αρχές μπορούν να αποφασίζουν τη μείωση της κατάρτισης και των εξετάσεων όσον αφορά:
                        
                                    α)
                                 
                                 
                                    το θεωρητικό σκέλος, αν ο επίσημος βοηθός διαθέτει αποδεδειγμένα επαρκή εκπαίδευση σε συγκεκριμένα επιγραμματικά σημεία της παραγράφου 5 στοιχείο α) σημείο i) ή στοιχείο β) σημείο i) του παρόντος κεφαλαίου·
                                 
                              
                                    β)
                                 
                                 
                                    το πρακτικό σκέλος, αν ο επίσημος βοηθός διαθέτει αποδεδειγμένα επαρκή εργασιακή πείρα σε συγκεκριμένα επιγραμματικά σημεία της παραγράφου 5 στοιχείο α) σημείο ii) ή στοιχείο β) σημείο ii) του παρόντος κεφαλαίου.
                                 
                              
                  
                     
                        7.
                     
                     
                        Ο επίσημος βοηθός πρέπει να είναι ικανός για διεπιστημονική συνεργασία.
                     
                  
                     
                        8.
                     
                     
                        Οι επίσημοι βοηθοί οφείλουν να εκσυγχρονίζουν τις γνώσεις τους και να ενημερώνονται για τις νέες εξελίξεις με τακτικές δραστηριότητες συνεχούς επιμόρφωσης και με επαγγελματική βιβλιογραφία. Ο επίσημος βοηθός πρέπει, όταν αυτό είναι δυνατόν, να αναλαμβάνει δραστηριότητες συνεχούς κατάρτισης σε ετήσια βάση.
                     
                  
                     
                        9.
                     
                     
                        Αν οι επίσημοι βοηθοί διενεργούν μόνο δειγματοληψία και ανάλυση που συνδέονται με εξετάσεις για Trichinella και μικροβιολογικά κριτήρια, η αρμόδια αρχή οφείλει μόνο να εξασφαλίζει ότι έχουν καταρτιστεί καταλλήλως για τα καθήκοντα αυτά.
                     
                  
                     
                        10.
                     
                     
                        Μεταξύ των κρατών μελών πρέπει να ισχύει αμοιβαία αναγνώριση των εξετάσεων για τους επίσημους βοηθούς, όταν οι επαγγελματίες μετακινούνται σε διασυνοριακό επίπεδο ή επιθυμούν να εγκατασταθούν σε άλλο κράτος μέλος. Στην προκειμένη περίπτωση, οι εξετάσεις πρέπει να περιορίζονται σε θέματα σημαντικά μεν για την προστασία της υγείας των ανθρώπων και των ζώων στα κράτη μέλη απασχόλησης, τα οποία όμως δεν καλύπτονται από τις εξετάσεις στο κράτος μέλος προέλευσης.
                     
                  ΚΕΦΑΛΑΙΟ III
            ΜΕΛΗ ΤΟΥ ΠΡΟΣΩΠΙΚΟΥ ΠΟΥ ΟΡΙΖΟΝΤΑΙ ΑΠΟ ΤΙΣ ΑΡΜΟΔΙΕΣ ΑΡΧΕΣ
            
                     
                        1.
                     
                     
                        Οι αρμόδιες αρχές μπορούν να ορίζουν μόνον μέλη του προσωπικού που έχουν λάβει κατάρτιση και έχουν επιτύχει σε εξετάσεις, σύμφωνα με τις απαιτήσεις που προβλέπονται στο σημείο 5 του παρόντος κεφαλαίου.
                     
                  
                     
                        2.
                     
                     
                        Οι αρμόδιες αρχές υποχρεούνται να διοργανώνουν τις εξετάσεις που αναφέρονται στο σημείο 1. Προκειμένου να γίνουν δεκτοί στις εξετάσεις, οι υποψήφιοι αποδεικνύουν ότι έχουν:
                        
                                    α)
                                 
                                 
                                    τουλάχιστον 500 ώρες κατάρτισης, από τις οποίες τουλάχιστον 400 ώρες πρακτικής εξάσκησης, οι οποίες καλύπτουν τα θέματα που ορίζονται στο σημείο 5, και
                                 
                              
                                    β)
                                 
                                 
                                    τυχόν πρόσθετη κατάρτιση που απαιτείται, για να μπορεί το προσωπικό των αρμόδιων αρχών να εκτελεί σωστά τα καθήκοντά του.
                                 
                              
                  
                     
                        3.
                     
                     
                        Η πρακτική κατάρτιση που αναφέρεται στο σημείο 2 στοιχείο α) πρέπει να πραγματοποιείται σε εγκαταστάσεις τεμαχισμού, υπό την επίβλεψη επίσημου κτηνιάτρου.
                     
                  
                     
                        4.
                     
                     
                        Η κατάρτιση και οι εξετάσεις πρέπει να αφορούν κυρίως το κόκκινο κρέας ή το κρέας πουλερικών. Ωστόσο, άτομα που καταρτίζονται για τη μία από τις δύο αυτές κατηγορίες και επιτυγχάνουν στις εξετάσεις, θα πρέπει απλώς να παρακολουθούν συνεπτυγμένη κατάρτιση για να δώσουν εξετάσεις για την άλλη κατηγορία. Η κατάρτιση και οι εξετάσεις πρέπει να αφορούν τα άγρια θηράματα, τα εκτρεφόμενα θηράματα και τα λαγόμορφα, ανάλογα με την περίπτωση.
                     
                  
                     
                        5.
                     
                     
                        Η κατάρτιση του προσωπικού που έχει οριστεί από τις αρμόδιες αρχές πρέπει να περιλαμβάνει τα ακόλουθα θέματα σχετικά με τις εγκαταστάσεις τεμαχισμού, η γνώση των οποίων πρέπει να βεβαιώνεται με σχετικές εξετάσεις:
                        
                                    i)
                                 
                                 
                                    θεωρητικό σκέλος:
                                    
                                                —
                                             
                                             
                                                σπουδές σχετικές με την οργάνωση του κλάδου κρεατοπαραγωγής, τις μεθόδους παραγωγής, τα διεθνή εμπορικά πρότυπα για τα τρόφιμα και την τεχνολογία τεμαχισμού,
                                             
                                          
                                                —
                                             
                                             
                                                ενδελεχείς γνώσεις υγιεινής και ορθών πρακτικών υγιεινής και ειδικότερα της βιομηχανικής υγιεινής, της υγιεινής του τεμαχισμού και της αποθήκευσης, και της υγιεινής κατά την εργασία,
                                             
                                          
                                                —
                                             
                                             
                                                ενδελεχείς γνώσεις του συστήματος HACCP και έλεγχος των διαδικασιών που βασίζονται στο σύστημα HACCP,
                                             
                                          
                                                —
                                             
                                             
                                                σχετικές γνώσεις που αφορούν τις ΜΣΕ καθώς και άλλες σημαντικές ζωοανθρωπονόσους και ζωονοσογόνους παράγοντες,
                                             
                                          
                                                —
                                             
                                             
                                                γνώση των μεθόδων και των διαδικασιών προετοιμασίας, πρώτης και δεύτερης συσκευασίας και μεταφοράς του νωπού κρέατος,
                                             
                                          
                                                —
                                             
                                             
                                                βασικές γνώσεις μικροβιολογίας,
                                             
                                          
                                                —
                                             
                                             
                                                διοικητικά καθήκοντα,
                                             
                                          
                                                —
                                             
                                             
                                                γνώση των σχετικών νομικών, κανονιστικών και διοικητικών διατάξεων·
                                             
                                          
                                                —
                                             
                                             
                                                διαδικασία δειγματοληψίας,
                                             
                                          
                                                —
                                             
                                             
                                                θέματα απάτης·
                                             
                                          
                              
                                    ii)
                                 
                                 
                                    πρακτικό σκέλος:
                                    
                                                —
                                             
                                             
                                                εξέταση και εκτίμηση των σφαζόμενων ζώων,
                                             
                                          
                                                —
                                             
                                             
                                                έλεγχος υγιεινής, συμπεριλαμβανομένου του ελέγχου των ορθών πρακτικών υγιεινής και των διαδικασιών HACCP,
                                             
                                          
                                                —
                                             
                                             
                                                δειγματοληψία·
                                             
                                          
                                                —
                                             
                                             
                                                ιχνηλασιμότητα του κρέατος,
                                             
                                          
                                                —
                                             
                                             
                                                τεκμηρίωση.
                                             
                                          
                              
                  
                     
                        6.
                     
                     
                        Οι αρμόδιες αρχές μπορούν να αποφασίζουν τη μείωση της κατάρτισης και των εξετάσεων όσον αφορά:
                        
                                    α)
                                 
                                 
                                    το θεωρητικό σκέλος, αν το μέλος του προσωπικού διαθέτει αποδεδειγμένα επαρκή εκπαίδευση σε συγκεκριμένα επιγραμματικά σημεία της παραγράφου 5 σημείο i) του παρόντος κεφαλαίου·
                                 
                              
                                    β)
                                 
                                 
                                    το πρακτικό σκέλος, αν το μέλος του προσωπικού διαθέτει αποδεδειγμένα επαρκή εκπαίδευση σε συγκεκριμένα επιγραμματικά σημεία της παραγράφου 5 σημείο ii) του παρόντος κεφαλαίου.
                                 
                              
                  
                     
                        7.
                     
                     
                        Το μέλος του προσωπικού που ορίζεται από τις αρμόδιες αρχές πρέπει να είναι ικανό για διεπιστημονική συνεργασία.
                     
                  
                     
                        8.
                     
                     
                        Το μέλος του προσωπικού που ορίζεται από την αρμόδια αρχή οφείλει να εκσυγχρονίζει τις γνώσεις του και να ενημερώνεται για τις νέες εξελίξεις με τακτικές δραστηριότητες συνεχούς επιμόρφωσης και με επαγγελματική βιβλιογραφία. Το προσωπικό που ορίζεται από τις αρμόδιες αρχές πρέπει, όταν αυτό είναι δυνατόν, να αναλαμβάνει δραστηριότητες συνεχούς κατάρτισης σε ετήσια βάση.
                     
                  
                     
                        9.
                     
                     
                        Μεταξύ των κρατών μελών πρέπει να ισχύει αμοιβαία αναγνώριση των εξετάσεων για τα άλλα μέλη του προσωπικού που ορίζονται από τις αρμόδιες αρχές, όταν οι επαγγελματίες μετακινούνται σε διασυνοριακό επίπεδο ή επιθυμούν να εγκατασταθούν σε άλλο κράτος μέλος. Στην προκειμένη περίπτωση, οι εξετάσεις πρέπει να περιορίζονται σε θέματα σημαντικά μεν για την προστασία της υγείας των ανθρώπων και των ζώων στα κράτη μέλη απασχόλησης, τα οποία όμως δεν καλύπτονται από τις εξετάσεις στο κράτος μέλος προέλευσης.
                     
                  
               (1)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22).